Tiada kenaikan harga gunting rambut yang ketara

GEORGE TOWN: Tiada kenaikan harga perkhidmatan gunting rambut yang ketara di Pulau Pinang sejak sektor itu dibenarkan beroperasi semula selain penyedia perkhidmatan juga mematuhi prosedur standard operasi (SOP) yang ditetapkan.

Pengarah Kementerian Perdagangan Dalam Negeri dan Hal Ehwal Pengguna (KPDNHEP) Pulau Pinang Mohd Ridzuan Ab Ghapar berkata berdasarkan pemeriksaan ke atas 15 premis setakat ini, pihaknya mendapati pengusaha mampu menyerap kos tambahan susulan penguatkuasaan SOP terbabit.

“Setakat semamlam KPDNHEP Pulau Pinang tidak menerima sebarang aduan mengenai kenaikan harga bagi perkhidmatan gunting rambut di negeri ini,” katanya kepada Bernama, di sini semalam.

KPDNHEP sebelum ini dilaporkan hanya menbenarkan penyedia perkhidmatan gunting rambut mengenakan caj tambahan untuk dua barangan kegunaan pelanggan iaitu alas gunting rambut pakai buang dan set sarung tangan.

Operator juga perlu memastikan caj tambahan itu berpatutan dengan merujuk kos belian bagi memastikan pengguna tidak terbeban.

Mohd Ridzuan turut mengulangi ingatan bahawa tindakan tegas bakal diambil terhadap peniaga yang didapati menaikkan harga barang dan perkhidmatan sewenang-wenangnya.

Sementara itu, Pengerusi Jawatankuasa Pertanian, Industri Asas Tani, Pembangunan Luar Bandar dan Kesihatan negeri Dr Norlela Ariffin berkata ada keperluan untuk penyedia perkhidmatan gunting rambut menjalani saringan Covid -19.

“… memandangkan dah ada 40 kes positif (Covid -19) kontak rapat di kedai gunting rambut seluruh negara, saya akan tanya Majlis Keselamatan Negara sama ada perlu (penyedia perkhidmatan gunting rambut) turut menjalani ujian tersebut,” katanya. — Bernama

See author's posts


Kerjasama tonggak kemenangan GPS

SIBU: Presiden Parti Rakyat Bersatu Sarawak (SUPP), Dato Sri Dr Sim Kui Hian berpuas hati terhadap bilik gerakan Pilihan Raya Umum Ke-15 (PRU-15) bagi P211 Lanang dan P212 Sibu.

Beliau berterima kasih di atas semangat kerjasama yang erat antara komponen-komponen Gabungan Parti Sarawak (GPS) di kedua-dua kerusi parlimen tersebut.

“Pada petang ini, saya melawat bilik gerakan PRU-15 bagi P211 Lanang dan P212 Sibu. Lawatan ini merupakan sebahagian daripada program dalam lawatan kerja saya ke Sibu, hari ini,” jelasnya pada sidang media, petang tadi.

Timbalan Premier Sarawak itu berkata, kerusi Parlimen Sibu terdiri daripada tiga kawasan Dewan Undangan Negeri (DUN) iaitu Pelawan, Nangka dan Bawang Assan dan Parlimen Lanang dua DUN iaitu Bukit Assek dan Dudong.

“Ini memerlukan kerjasama yang erat daripada setiap DUN. Kami amat gembira dengan kerjasama cawangan dan ahli untuk memenangi kerusi P211 dan P212 kerana sudah terlalu lama ia berada di bawah Parti DAP, ” ujarnya.

Beliau menggesa semua pengundi di kedua-dua kerusi parlimen tersebut supaya mengundi calon GPS pada PRU-15 ini untuk rakyat Sarawak memperjuangkan hak mereka.

“Selepas 59 tahun ini, rakyat Sarawak akhirnya berpeluang kerana anda melihat pilihan raya ini pelik. Sebelum pilihan raya, Barisan Nasional (BN) dan Pakatan Harapan (PH) menawarkan kami jawatan Timbalan Perdana Menteri.

“Sejak bila orang mula menawarkan kami jawatan timbalan perdana menteri? Kali terakhir walaupun kami menang begitu besar, kami meminta dan meminta untuk mempertimbangkan jawatan itu tetapi mereka menolak,” ujarnya.

Turut hadir ADUN Bukit Assek Joseph Chieng Jin Ek, calon GPS kerusi Parlimen Lanang Wong Ching Yong serta yang lain.

Oleh AKUN GIMAN

See author's posts


GPS tampil 14 muka baharu

KUCHING: Gabungan Parti Sarawak (GPS) menampilkan 14 muka baharu untuk membawa cabaran pada Pilihan Raya Umum Ke-15 (PRU-15), 19 November ini.

Ini termasuk dua calon baharu wanita dalam kalangan 31 calon yang diumumkan Pengerusi GPS, Datuk Patinggi Tan Sri Abang Johari Tun Openg di Ibu Pejabat Parti Pesaka Bumiputera Bersatu (PBB) di Jalan Bako di sini, hari ini.

Antara muka baharu ialah calon bagi kerusi P192 Mas Gading iaitu Lidang Disen; P195 Bandar Kuching (Tay Tze Kok); P200 Batang Sadong (Rodiyah Sapiee); P201 Batang Lupar (Mohamad Shafizan Kepli); P202 Sri Aman (Dato’ Sri Doris Sophia Brodie); P203 Lubok Antu (Roy Angau Gingkoi)

P.204 Betong (Dr Richard Rapu @ Aman Begri); P.205 Saratok (Giendam Jonathan Tait); P.211 Lanang (Wong Ching Yong); P.212 Sibu (Clarence Ting Horh); P.214 Selangau (Edwin Banta) dan P.219 Miri (Jeffery Phang Siaw Foong).

Abang Johari berkata calon-calon yang dikemukakan GPS pada kali ini terdiri daripada kombinasi mereka yang berpengalaman selain menampilkan 14 muka baharu serta lima calon wanita.

“Calon GPS adalah mereka yang berpengalaman, dan kedua, berumur pertengahan dan ketiga, orang muda

“GPS turut menambah dua lagi wanita pada PRU-15),” katanya selepas majlis penyerahan watikah kepada calon-calon GPS di sini, hari ini.

GPS dianggotai Parti PBB, Parti Rakyat Sarawak Bersatu (SUPP), Parti Rakyat Sarawak (PRS) dan Parti Demokratik Progresif (PDP).

Abang Johari berkata Setiausaha Agung GPS, Dato Sri Alexander Nanta Linggi dan Naib Presiden Kanan PBB, Dato Sri Fadillah Yusof, masing-masing akan mempertahankan kerusi Kapit dan Petra Jaya.

Naib Ketua Wanita PBB, Dato Sri Nancy Shukri pula akan bertukar kerusi dari Parlimen Batang Sadong ke Parlimen Santubong bagi menggantikan penyandangnya Wan Junaidi Tuanku Jaafar.

Selain itu, turut diumumkan adalah Presiden PRS Datuk Joseph Salang Gandum yang dicalonkan semula bertanding di Julau, Presiden PDP Dato Sri Tiong King Sing pula akan mempertahankan kerusinya di Bintulu manakala Datuk Willie Mongin diumum mempertahankan kerusi Puncak Borneo.

Suruhanjaya Pilihan Raya (SPR) menetapkan hari pengundian bagi PRU-15 pada 19 November, penamaan calon 5 November dan pengundian awal pada 15 November.

Berikut adalah senarai penuh calon GPS:

Mas Gading – Lidang DisenSantubong – Nancy ShukriPetra Jaya – Fadillah YusofBandar Kuching – Tze KokStampin – Lo Khere ChiangKota Samarahan – Rubiah WangPuncak Borneo – Willie MonginSerian – Richard Riot JaemBatang Sadong – Rodiyah SapieeBatang Lupar – Mohamad Shafizan KepliSri Aman – Doris Sophia BrodiLubok Antu – Roy Angau GingkoBetong – Richard Rapu@Aman BegriSaratok – Giendam Jonathan TaitTanjong Manis – Yusuf Abdul WahabIgan – Ahmad Johnie ZawawiSarikei – Huang Tiong SiiJulau – Joseph Salang GandumKanowit – Ago DagangLanang – Wong Ching YongSibu – Clarence Ting IngMukah – Hanifah TaibSelangau – Edwin BantaKapit – Alexander Nanta LinggiHulu Rajang – Wilson Ugak KumbongBintulu – Tiong King SingSibuti – Lukanisman Awang SauniMiri – Jeffery Phang Siaw FoongBaram – Anyi NgauLimbang Hasbi HabibollahLawas – Henry Sum Agong

See author's posts


JHEV jejak balu veteran perang

SRI AMAN: Pengarah Jabatan Hal Ehwal Veteran (JHEV) Angkatan Tentera Malaysia (ATM) Cawangan Sarawak, Mejar Pahot Joll telah menjejaki balu veteran perang, Linjong Edward di Rumah Karin, Tabut Skrang, Sri Aman.

Linjong merupakan balu kepada mendiang Renjer Tinggi Chakom iaitu Tentera Sarawak Renjer yang telah meninggal dunia pada 22 November 1970 akibat terkorban ketika menentang komunis di Sarawak.

Pada kejadian tersebut, mendiang bersama tiga lagi anggota Sarawak Renjer telah menjejaki komunis yang dilaporkan mandi di tepi Sungai Rajang oleh penduduk kampung.

Bagaimanapun, mereka telah diserang hendap dari arah kiri dan kanan bukit sehingga semuanya terkorban.

Mendiang meninggalkan seorang balu dan seorang anak berusia 11 tahun pada ketika itu.

Penjejakan tersebut dilakukan selepas mendapat maklumat daripada ahli veteran bahawa Linjong hidup dalam keadaan yang daif dan sebatang kara.

Pada lawatan tersebut, Pahot telah menyerahkan bantuan barang makanan dan sumbangan daripada Tabung Jasamu serta membuat dokumentasi Bantuan Sara Hidup bagi menambah pendapatan dan meringankan beban balu tersebut.

Linjong hanya bergantung kepada pencen suaminya yang terkorban semasa menentang pengganas komunis bernilai RM243.67 sebulan serta mengharapkan belas ehsan penduduk kampung.

Linjong difahamkan sebelum ini bergantung harap kepada anak beliau, namun anaknya itu telah meninggal dunia pada usia 52 tahun dan cucunya pula telah balik mengikut ibunya dan meninggalkan balu tersebut hidup seorang diri.

See author's posts


MENJEJAK PILIHAN RAYA PERTAMA

SEBUAH negara demokrasi seperti negara kita memang mengamalkan pemilihan wakil rakyat ke majlis perundangan sama ada Dewan Undangan Negeri atau parlimen menerusi pilihan raya. Kita di Sarawak juga telah mengadakan beberapa pilihan raya peringkat negeri dan parlimen sejak merdeka lagi.

Persoalannya tahukah kita bila pilihan raya pertama diadakan di Sarawak? Bagaimanakah proses-proses awal memperkenalkan pilihan raya kepada penduduk Sarawak?

Sarawak sebenarnya telah mengadakan pilihan raya sejak zaman pemerintahan British lagi.Ini sejajar dengan dua perkara yang harus dilaksanakan oleh pihak British. Pertama adalah memenuhi perkara lapan dalam Perlembagaan Sembilan Perkara yang dibuat semasa era Raja Vyner Brooke.  Perlembagaan ini diisytiharkan pada tahun 1941.

Perkara lapan tersebut menyentuh tentang berkerajaan sendiri untuk penduduk Sarawak.  Menerusi perkara ini rakyat Sarawak akan dilatih untuk berkerajaan sendiri dan akhirnya diamanahkan untuk mengurus negeri mereka sendiri.

Kedua pula adalah Piagam Atlantik mengenai penentuan diri yang dinyatakan dalam perkara tiga. Piagam Atlantik ini pula dirangka oleh Amerika Syarikat dan British bagi membentuk agenda masa depan dunia ketika itu. Manakala penentuan diri ini merujuk kepada kebebasan penduduk itu memilih kerajaan yang mereka mahukan.

Perubahan Perlembagaan

British yang menguasai Sarawak selepas Perang Dunia Kedua tamat hanya melaksanakan prinsip berkerajaan sendiri dan penentuan diri pada tahun 1956 secara berperingkat. Dalam hal ini keahlian majlis perundangan Sarawak yang dikenali sebagai Council Negri diubah dengan memberi ruang kepada 24 ahli dipilih menerusi proses pilihan raya daripada 45 ahli dewan tersebut.

Sehubungan dengan itu penduduk Sarawak diberi peluang untuk mengundi dalam pilihan raya bagi memilih calon-calon mereka. Untuk tujuan itu Ordinan Perlembagaan Kerajaan Tempatan telah diluluskan untuk memberi ruang kepada pilihan raya tempatan diadakan.

Ketika itu terdapat tiga majlis bandaran dan lima majlis penasihat bahagian telah mengadakan pilihan raya untuk memilih ahli-ahlinya. Pilihan raya majlis bandaran pertama diadakan di Kuching pada November 1956.

Apa yang menariknya pilihan raya ini ialah tidak wujudnya parti politik untuk meletakkan calon mereka. Pilihan raya itu dijalankan dengan penyertaan individu-individu tertentu dan adanya membentuk jawatankuasa bagi menggabungkan beberapa calon untuk bertanding. Manakala kerusi dipertandingkan adalah terdiri daripada beberapa ward dalam majlis kerajaan tempatan.

Namun demikian pemilihan calon-calon ini oleh pengundi hanya di peringkat majlis bandaran, dan ahli-ahli yang menang pada peringkat pertama ini pula akan memilih calon ke peringkat Council Negri.  Pilihan raya ini hanya melatih rakyat mengenal dan terlibat dalam proses pemilihan wakil mereka dan bukannya membentuk kerajaan negeri.

Pilihan Raya Umum

Kejayaan mengadakan pilihan raya majlis tempatan dan bahagian ini membuka ruang kepada pilihan raya umum pertama di Sarawak pada tahun 1959.  Pilihan raya ini hanya melibatkan beberapa calon individu dan gabungan antara mereka.

Seperti pilihan raya majlis tempatan diadakan tadi pengundi akan memilih calon ke peringkat majlis perbandaran dan majlis luar bandar sahaja.  Ahli-ahli yang menang dalam pilihan raya ini akan memilih pula wakil mereka ke peringakt bahagian dan Council Negri.  Pilihan raya ini dikenali sebagai Pilihan raya tiga peringkat.

Dalam pilihan raya tersebut juga tiada parti yang bertanding.  Namun demikian telah muncul parti pertama di Sarawak pada tahun tersebut iaitu Sarawak United People’s Party (SUPP). Tetapi parti ini mengambil keputusan untuk tidak menyertai pilihan raya tersebut secara langsung.

Pilihan raya umum pertama ini juga satu latihan kepada penduduk Sarawak mengenal lebih dekat tentang perjalanan dan proses pilihan raya.  Pilihan raya ini tidak membawa kepada pembentukan kerajaan negeri.

Menjelang Pembentukan Malaysia

Pilihan raya umum 1959 ini membawa pula kepada pilihan raya 1963.  Pilihan raya 1963 ini amat penting kerana ia membawa kepada pembentukan kerajaan pertama Sarawak.  Pada 1 November 1961 Council Negri memberi persetujuan mengenai hasrat dan tujuan ini.  Dengan kata lain merealisasikan hak berkerajaan sendiri.

Kali ini usaha memantapkan pilihan raya ini ialah dengan mewujudkan ahli dipilih melebihi dua pertiga ahli Council Negri iaitu dari 24 ahli kepada 36 ahli dipilih.  Ini kerana pilihan raya yang akan diadakan pada tahun 1963 ini penting untuk membentuk kerajaan dan  melantik seorang ketua menteri.

Selain 36 ahli dipilih terdapat tiga ahli ex office dilantik.  Tambah daripada itu kerajaan negeri yang akan dibentuk mempunyai hak memilih tiga lagi ahli dalam Council Negri.

Namun demikian pemilihan kerajaan negeri ketika itu masih lagi bersifat tidak langsung iaitu pilihan raya tiga peringkat.  Pertama penglibatan pengundi adalah jelas untuk memilih calon mereka di peringkat majlis tempatan sama ada majlis bandaran mahupun majlis luar bandar.

Setelah peringkat ini selesai dijalankan maka ahli-ahli yang dipilih di peringkat majlis kerajaan tempatan akan memilih ahli dalam Majlis Penasihat Bahagian. Peringkat ini pengundi tidak berperanan dalam memilih calon peringkat kedua ini ke Majlis Penasihat Bahagian.

Terdapat lima majlis penasihat bahagian ketika itu iaitu Bahagian Pertama, Kedua, Ketiga, Keempat dan Kelima.  Setiap majlis ini mempunyai hak memilih ahli-ahli mereka ke Council Negri mengikut bilangan penduduk dan saiz bahagian tersebut.

Bahagian Ketiga mempunyai hak memilih calon terbanyak iaitu 11 orang.  Bahagian Pertama pula mempunyai hak kedua terbanyak untuk memilih calon mereka iaitu 10 orang.  Ia diikuti pula oleh Bahagian Kedua dan Keempat dengan enam orang ahli masing-masing.  Bahagian Ketiga pula hanya mempunyai tiga orang ahli yang boleh dipilih.

Persaingan Pertama Memilih Kerajaan

Ketika itu telah adalah beberapa parti politik muncul dan didaftarkan seperti Parti Negara Sarawak (PANAS), Barisan Ra’akyat Jati Sarawak (BARJASA), Sarawak National Party (SNAP), Pesaka Anak Sarawak (Pesaka) dan Sarawak Chinese Association (SCA).  Parti-parti ini telah menyertai pilihan raya tersebut dan membentuk satu gabungan yang dikenali sebagai Perikatan Sarawak.

Namun demikian PANAS telah keluar daripada gabungan tersebut dan bertanding secara sendirian.  Selain kelima-lima buah parti ini SUPP yang telah wujud lebih awal juga menyertai pilihan raya tersebut.  Terdapat sejumlah besar calon bebas juga bertanding dalam pilihan raya ini dan kebanyakan tumpuan mereka di Bahagian Ketiga sehingga ke lima.

Keputusan pilihan raya ini amat mendebarkan kerana tiada satu parti mampu meraih majoriti.  Oleh itu berlaku lobi melobi calon bebas yang menang dalam pilihan raya tersebut.  Perikatan Sarawak yang menang besar terpaksa pula bersaing dengan gabungan baharu antara PANAS dan SUPP.

Perikatan Sarawak mempunyai kekuatan di Bahagian Kedua dan Keempat.  Manakala gabungan PANAS dan SUPP pula mempunyai kekuatan di Bahagian Pertama. Bahagian Kelima pula dimenangi oleh calon bebas. Manakala Bahagian Ketiga menjadi penentu kepada siapa yang mampu memenangi pilihan raya tersebut.

Akhirnya Perikatan Sarawak berjaya mendapat sokongan calon bebas di Bintangor yang membolehkan mereka menguasai Bahagian Ketiga. Kejayaan ini membolehkan kerajaan pertama dibentuk di Sarawak di bawah kepimpinan Datuk Stephen Kalong Ningkan.

Pengalaman penduduk Sarawak dalam pilihan raya 1963 cukup menarik dan mendebarkan.  Kekuatan setiap parti adalah cukup seimbang.  Namun kejayaan ini memihak kepada Perikatan Sarawak yang melakar sejarah sebagai kerajaan pertama bagi Sarawak.

# Dr. Suffian Mansor adalah Pengerusi Pusat Kajian Sejarah, Politik dan Hal Ehwal Antarabangsa, Fakulti Sains Sosial dan Kemanusiaan,  Universiti Kebangsaan Malaysia.

See author's posts


Tingkatkan pengeluaran minyak sawit

ALEXANDRA LORNA

BETONG: Lembaga Penyatuan dan Pemulihan Tanah Sarawak
(SALCRA) Akan mendapatkan bantuan daripada salah satu daripada syarikat
terkemuka kelapa sawit dan perdagangan di negara ini, Sime Darby dalam
meningkatkan pengeluaran minyak sawitnya.

Timbalan Ketua Menteri Datuk Amar Douglas Uggah berkata
demikian semasa Majlis Pelancaran jerayawara GPS kawasan Bukit Saban di sebuah
rumah panjang Rh. Entrie Tabakang di Lempaong Anyut di sini semalam.

Uggah berkata, satu pasukan dari Sime Darby akan datang
untuk menyiasat mengapa pihak berkuasa tidak dapat menghasilkan pengeluaran
yang diingini yang akan memberikan pulangan yang lebih tinggi iaitu dividen dan
bonus bagi pemilik tanah yang mengambil bahagian.

“Saya tahu SALCRA menghadapi masalah. Jadi, saya
berharap Sime Darby dapat membantu kita menyelesaikannya dan mencadangkan
penyelesaian terbaik untuk faedah semua pemilik tanah yang mengambil bahagian.

“Saya juga berharap semua akan memberikan kerjasama
sepenuhnya,” katanya.

SALCRA pada Januari tahun lalu menandatangani MoU dengan
Sime Darby dalam rangka kerja kolaborasi untuk mewujudkan kerjasama komersial
sinergistik di sepanjang rantaian nilai minyak kelapa sawit.

Kerjasama ini adalah untuk menaikkan piawaian industri
minyak sawit Sarawak dari segi kecekapan operasi dan produktiviti melalui
amalan agronomi yang terbaik.

Mengenai isu yang sama, beliau berkata pemilik tanah yang
tanahnya telah dimasukkan ke dalam projek kelapa sawit SALCRA baru boleh keluar
daripadanya.

“Tetapi saya akan menasihati mereka supaya tidak
menjual tanah itu untuk mendapatkan keuntungan yang pantas,” ujarnya.

Turut hadir sama ahli parlimen Betong, Datuk Robert
Lawson Chuat dan setiausaha politik kepada ketua menteri Dr.Richard Rapu.

See author's posts


Aktivis sekat saluran paip kontroversi

LAKE ITASCA: Aktivis alam sekitar dan penunjuk perasaan penduduk asli Amerika Syarikat (AS) menyekat pembinaan saluran paip minyak kontroversi antara Kanada dan AS selama beberapa jam dengan polis menangkap lebih daripada 160 penunjuk perasaan menurut organisasi tidak berasaskan keuntungan.

Teriakan ‘Stop Line 3’ dan bunyi gendang puak, beberapa ratus penunjuk perasaan, termasuk pelakon dan aktivis, Jane Fonda menduduki tapak pembinaan di Lake Itasca, Minnesota, pada Isnin lalu sebelum dileraikan oleh polis.

Dibina oleh syarikat Kanada Enbridge, saluran paip Line 3 mengambil minyak dari pasir tar di Edmonton, di Wilayah Alberta Kanada ke kilang di Superior, Wisconsin.

Tetapi jalan baharu yang seharusnya memungkinkan untuk meningkatkan jumlah yang diangkut, menghadapi tentangan dari puak asli AS yang memperingatkan bahawa sungai tempatan terancam oleh tumpahan minyak.

Mereka juga mengecam apa yang mereka katakan sebagai pelanggaran perjanjian puak asli yang ditandatangani dengan pemerintah AS dan meminta Presiden Joe Biden mencabut lesen Enbridge.

Jurucakap Persekutuan Peguam Negara bukan berasaskan keuntungan yang telah mengawasi protes saluran paip mengatakan kumpulan itu telah melakukan 164 penangkapan setakat ini, semuanya atas tuduhan menceroboh infrastruktur kritikal.

Menurut akhbar Minneapolis Star Tribune, taktik untuk memaksa para penunjuk perasaan apabila beberapa penunjuk perasaan mengikat diri ke peralatan pembinaan termasuk helikopter yang melepaskan debu pada perhimpunan itu.

The New York Times juga melaporkan penggunaan Peranti Akustik Long Range Sonic (LRAD) yang meleraikan orang ramai.

“Enbridge seharusnya tidak membangun saluran pengganti melalui negeri bahagian Minnesota dan melalui perairan ini.

” Saya bersedia mengambil risiko untuk menghentikan ini,” kata aktivis alam sekitar, Josiah Hanka.

Mary Rosenberg, seorang penunjuk perasaan yang lain, berkata, “Saya masih berharap agar kami dapat menghentikannya, dan kami harus … Kami memerlukan air kami, kami memerlukan air bersih dan kami tidak dapat mencampurkan minyak di dalamnya.”

Enbridge pada akhir April lalu mengatakan kira-kira separuh dari Talian 3 sudah dibina. -AFP

See author's posts


Kampung Sibu Laut jadi destinasi pelancongan

KUCHING: Kampung Sibu Laut yang dikelilingi kekayaan sumber alam semulajadi menjadikan ia sebagai kawasan yang amat sesuai dibangunkan sebagai destinasi pelancongan.

Menteri Muda di Jabatan Ketua Menteri (Hal Ehwal Islam dan Dewan Bandaraya Kuching Utara (DBKU)), Datuk Dr Abdul Rahman Junaidi berkata, selain kaya dengan sumber alam semulajadi, kampung tersebut juga mempunyai kemudahan lengkap seperti elektrik, air dan telekomunikasi.

“Penduduk nelayan di kampung tersebut adalah merupakan pembekal utama udang kara yang dihidangkan di kedai makanan laut di Kampung Telaga Air.

“Bilangan penduduk yang semakin bertambah selepas 30 tahun, menyebabkan pihak kami berusaha untuk memperbesar dan membangunkan kampung ini sekali gus memasang semua kemudahan asas demi keselesaan penduduk,” katanya.

Beliau berkata demikian ketika ditemui selepas membuat lawatan ke Kampung Sibu Laut, semalam.

Beliau yang juga merupakan Menteri Muda Utiliti (Bekalan Air) menjelaskan, pelancongan di kampung tersebut akan terus dipergiat bagi membantu meningkatkan sosioekonomi penduduk.

“Kita akan mempromosikan pelancongan di kampung ini agar ia dapat membantu meningkatkan sosioekonomi dan menjadikan kehidupan mereka lebih terjamin,” jelasnya.

Ujarnya lagi, beliau akan mengajak para pelabur luar untuk melabur bagi pembangunan di kampung tersebut pada masa akan datang.

“Mungkin ada pelabur yang berminat untuk membangunkan kemudahan pelancongan di kampung ini,” maklumnya.

Turut hadir, Ketua Kampung (KK) Sibu Laut, Senep Yasin.

Oleh ‘AINI ‘AFIFAH HAFIZ

See author's posts


Rugi RM11,000 dipedaya ‘pegawai LHDN

SIBU: Seorang kerani wanita terpaksa menanggung kerugian lebih RM11,000 selepas diperdaya sindiket Macau Scam yang menyamar sebagai pegawai Lembaga Hasil Dalam Negeri (LHDN), semalam.

Ketua Polis Daerah Sibu, ACP Stanley Jonathan Ringgit berkata, kejadian bermula apabila mangsa menerima satu panggilan telefon daripada seorang wanita yang menyamar sebagai pegawai LHDN Kuantan Pahang.

“Suspek mendakwa mangsa mempunyai tunggakan cukai sebanyak Rm40,500 atas nama sebuah syarikat pembekal.

“Pengadu yang menafikan cukai tersebut telah disambungkan kepada Sarjan Fairuz Abdullah daripada Ibu Pejabat Polis Daerah (IPD) Kuantan, Pahang, yang memaklumkan bahawa pengadu terlibat dengan kes pengubahan wang haram dan satu waran tangkap telah dikeluarkan.

“Bagi menarik semula waran tangkap tersbut, pengadu telah diminta untuk membayar sebanyak RM20,000 ke dalam akaun bank atas nama seseorang,” jelasnya menerusi satu kenyataan petang semalam.

Katanya, pengadu telah membuat dua kali transaksi secara atas talian.“Pengadu sedar dirinya telah diperdaya selepas membuat panggilan ke LHDN bagi menyemak semula kes terhadap dirinya,” ujarnya.

Menurutnya, modus operandi suspek memperdayakan pengadu untuk membuat bayaran bagi penarikan semula waran tangkap yang tidak wujud dengan menyamar sebagai pegawai LHDN.

Oleh Akun Giman

See author's posts


KUSKOP tubuh pavilion, platform promosi produk tempatan Sarawak

KUCHING: Kerajaan Persekutuan melalui Kementerian Pembangunan Keusahawanan dan Koperasi (KUSKOP) terus komited dalam membantu Perusahaan Kecil dan Sederhana (PKS) di Sarawak dengan menubuhkan pavilion di Lalaport Bukit Bintang City Centre.

Menteri Pembangunan Keusahawanan dan Koperasi, Datuk Ewon Benedick berkata, pavilion tersebut akan menjadi satu platform untuk PKS Sarawak menjual dan mempamer produk mereka.

Menurut Ewon, pihaknya juga telah menjemput Timbalan Premier, Datuk Amar Awang Tengah Ali Hassan bagi melawat dan merasmikan pavilion tersebut sebaik sahaja ia siap sepenuhnya.

“Ini merupakan komitmen kita kepada PKS di sarawak di mana kita menyediakan pavilion untuk PKS Sarawak bagi mempamer dan menjual produk mereka.

“Pavilion itu terletak di dalam Pusat Bandar Lalaport Bukit Bintang,” katanya kepada media di Pusat Konvensyen Borneo Kuching (BCCK) selepas mengadakan kunjungan hormat kepada Awang Tengah, hari ini.

Di samping itu, Ewon memberitahu kementeriannya akan memberj fokus tambahan kepada Sabah dan Sarawak tanpa mengurangkan fokus sedia ada dj seluruh Malaysia.

Menjelas lanjut, beliau mendedahkan bahawa kementeriannya menyediakan empat program pembangunan keusahawanan khas untuk Sarawak dan Sabah manakala terdapat 185 program lain di seluruh negara.

“Semua komuniti di Sabah dan Sarawak layak mengambil bahagian dan pada masa akan datang saya berharap kita akan mendapat input dan cadangan daripada pimpinan negeri khususnya di Sarawak.

“Ini bagi membantu kita untuk merangka belanjawan dan program yang lebih baik pada tahun hadapan,” ujarnya.

Menurut Ewon, empat program tersebut memberi fokus bagi memperkasa usahawan di Sarawak dan Sabah melalui dana khas dan program serta latihan khas untuk usahawan.

Turut hadir ialah Timbalan Menteri Perdagangan Antarabangsa, Industri dan Pelaburan Datuk Dr Malcolm Mussen Lamoh dan Timbalan Menteri Belia, Sukan dan Pembangunan Keusahawanan, Dr Ripin Lamat.

Oleh RYNNA SHA’ERRA

See author's posts


Pengeluaran KWSP, langkah awal bantu rakyat

JIKU
JUGUONG

MARUDI
: Langkah kerajaan Pusat  membenarkan
pencarum KumpulanWang Simpanan Pekerja ( KWSP ) mengeluarkan simpanan harus
dipuji, kata Ahli Dewan undangan Negeri N.77 Telang Usan Dennis Ngau.

Katanya
seperti yang dijangka,  pengumuman Kerajaan
Malaysia tempoh hari tentang beberapa langkah awal untuk membantu rakyat
Malaysia  dalam   menghadapi dan mengharungi gelombang virus
Covid-19 yang teruk melanda Negara mendapat pelbagai reaksi  baik positif dan tidak kurang juga yang agak negatif.

Namun
yang mengembira kita secara keseluruhannya, Dennis berkata rakyat Malaysia amat
memahami keadaan Negara sekarang, khususnya kedudukan kewangan negara yang agak
lemah ketika ini.

Ditambah
lagi keadaan ekonomi Malaysia yang merundum teruk dan harga minyak mentah dunia,
 satu-satunya sumber utama  kewangan Negara juga jatuh teruk, jelas
beliau.

Oleh
itu tegasnya antara langkah-langkah kerajaan ketika ini ialah kebenaran
pengeluaran simpanan dari KWSP dari akaun 1 adalah yang paling logik dan tepat.

Menurut
beliau logiknya kerana duit ini duit pencarum, dan bila dikeluarkan akan
digunakan untuk keperluan  diri dan
keluarga di mana secara tidak langsung akan membantu  merancakkan  ekonomi Negara dan  dalam masa yang sama, kerajaan boleh
menggunakan duit tersebut untuk penggunaan secara makro.

“Contohnya
 peruntukan  RM600 juta kepada  pihak Kementerian Kesihatan Malaysia untuk  membeli peralatan yang sangat diperlukan  untuk peralatan menjaga staf, merawat pesakit
COVID 19 dan menambah staf  dalam
memerangi wabak Virus Covid- 19 yang teruk ketika ini,” jelasnya.

Dalam
pada itu ujar Dennis rakyat tidak boleh mendesak kerajaan memberi bantuan untuk
rakyat seperti waktu banjir atau rumah terbakar sebab negara kita sedang
melalui suatu keadaan yang amat sukar dan tidak pernah dilalui Negara mahupun
dunia.

“Yang
amat menakutkan ialah virus ini menyebabkan kehilangan nyawa sangat mudah dan
tiada seorang pun dapat memberitahu bila wabak ini akan berakhir dan oleh itu adakah
waras kita mahu mempolitikkan isu virus COVID 19 ini,” Soal Dennis.

Menurut beliau komen yang
mengatakan langkah pengeluaran simpanan KWSP yang sepatutnya untuk hari tua
pencarum tidak bijak adalah tidak tepat sebab adakah kita lupa sebelum ini pun
pencarum dibenarkan mengeluarkan simpanan dari akaun yang sama untuk membeli rumah,
pendidikan dan sebagainya.

“ Kalau diizinkan Tuhan duit
boleh dicari tetapi keperluan harian keluarga hari ini amat mendesak bagi
setengah rakyat kita dan saya beranggapan tiada satu pun Negara akan dapat
memenuhi semua permintaan dari setiap lapisan rakyatnya,” katanya.

Oleh itu Dennis berharap rakyat
khususnya dari pendalaman bersabar dan memberi masa untuk kerajaan mencari
jalan bagaimana meringankan bebanan kita secara mikro seperti yang telah dijanjikan
oleh Perdana Menteri kita dan akan diumumkan pada 31/3/2020 ini.

Dennis percaya bahawa kerajaan sedang
bersusaha mencari jalan untuk membantu rakyat yang mana kita seharusnya bersama
kerajaan dan menyokong semua tindakan yang diambil demi kebaikan kita semua.

“Tidak perlu dipolitikkan hal hal
sekarang dan nasihat kepada penduduk dikawasannya walaupun  pencarum dibenarkan mengeluar simpanan mereka
itu, Dennis berharap biar lah itu  dilakukan  sebagai “ the last resort “, seperti yang
dinasihatkan oleh  Perdana Menteri kita,”
katanya.

See author's posts


NRDA sumbang peralatan beri vaksin kepada PPV

LAWAS: Agensi Pembangunan Wilayah Utara (NRDA) menyumbang peralatan yang diperlukan untuk pemberian vaksin Covid-19 kepada Pejabat Kesihatan Lawas dan Pejabat Daerah Lawas pada petang Khamis.

Sumbangan ini adalah satu program tanggungjawab sosial yang diambil oleh Lembaga Pembangunan Koridor Wilayah (RECODA) di mana NRDA merupakan satu agensi di bawah seliaannya.

Timbalan Ketua Menteri, Datuk Amar Awang Tengah Ali Hasan yang juga merupakan pengerusi NRDA menyaksikan upacara penyampaian sumbangan tersebut yang diserahkan oleh pengarah NRDA, Datu Ubaidillah Abdul Latip kepada Pegawai Kesihatan Lawas, Dr. Farida Nazahiya Mohd Salleh di Kampus Lawas Institut Latihan Islam Malaysia (ILIM)

Turut hadir, Ahli Parlimen Lawas, Dato’ Henry Sum Agong yang juga merupakan ahli lembaga NRDA, dan Residen Limbang, Ahmad Denney Ahmad Fauzi. Pejabat Daerah Lawas diwakili oleh Setiausaha Pejabat Daerah, Zulkifli Sahari.

Sumbangan ini terdiri daripada peti sejuk vaksin, 12 kotak peralatan kecemasan, lapan kotak sejuk, dua pendingin hawa, tiga pendingin hawa mudah alih, 12 kerusi, lima tandas bergerak, empat komputer mudah alih, bungkusasn ais dan satu projektor.

Sumbangan ini akan digunakan untuk membantu di dalam mempermudahkan proses pemberian vaksin di kalangan komuniti di Lawas.

NRDA adalah satu agensi di bawah RECODA yang dipertanggungjawabkan untuk melaksanakan projek sosio-ekonomi dan infrastruktur di kawasan Koridor Tenaga Diperbaharui Sarawak (SCORE) di samping mempromosi serta menarik pelaburan dan mewujudkan peluang pekerjaan di SCORE.

See author's posts


Belanjawan 2021 tumpu usaha perangi Covid-19

MUA: Perdana Menteri Tan Sri Muhyiddin Yassin memberi bayangan kerajaan akan menumpukan usaha memerangi habis-habisan pandemik Covid-19 dalam Belanjawan 2021 yang akan dibentangkan pada 6 November depan.

Beliau berkata, sebagai sebuah kerajaan yang prihatin, pihaknya akan mengambil langkah-langkah tambahan sewajarnya dalam belanjawan tahunan itu bagi memulihkan kembali kehidupan rakyat.

“Kita kerajaan Perikatan Nasional (PN) yang prihatin akan mengambil langkah-langkah tambahan (yang sewajarnya). Sebelum ini sebanyak RM305 bilion (telah digunakan) dan Belanjawan 2021 akan memberi tumpuan dalam usaha mengawal pandemik Covid-19 supaya ia tidak menular.

“(Setakat ini) hampir RM2 bilion telah kita belanjakan untuk Kementerian Kesihatan manakala untuk Sabah sahaja, dengan Covid-19 yang begitu hebat, kira-kira RM400 juta telah dibelanjakan dalam tempoh beberapa minggu lepas, melibatkan bantuan makanan yang dihantar ke rumah-rumah dan peralatan perubatan,” katanya.

Beliau berkata demikian ketika berucap merasmikan Mesyuarat Agung Tahunan Kali Ke-24 Koperasi Sungai Terap dan Sungai Raya Muar Berhad di Dewan Sri Permata, Sekolah Menengah Kebangsaan (SMK) Bukit Pasir di sini semalam.

Hadir sama Pengerusi Eksekutif Suruhanjaya Koperasi Malaysia (SKM) Datuk Nordin Salleh, Ketua Polis Johor Datuk Ayob Khan Mydin Pitchay, Ahli Dewan Undangan Negeri (ADUN) Bukit Kepong Dr Sahruddin Jamal dan ADUN Bukit Pasir Kapten (B) Najib Lep.

Beliau berkata, kerajaan komited untuk memerangi Covid-19 dalam belanjawan akan datang dan pada masa sama akan terus membantu rakyat yang terkesan dengan pandemik berkenaan.

“Kerajaan perlu menyediakan pakej rangsangan iaitu bantuan kepada rakyat kerana ada kumpulan yang terjejas teruk. Jika dahulu (ketika Perintah Kawalan Pergerakan) diperkenalkan ada yang mohon untuk keluarkan simpanan di akaun kedua Kumpulan Wang Simapanan Pekerja (KWSP), sekarang ada pula yang mohon untuk keluarkan simpanan di akaun pertama,” katanya.

“Simpanan itu untuk masa tua kita. Kalau kita (kerajaan) benarkan perkara itu dilakukan saudara-saudari akan berdepan masalah lain pula,” tambahnya.

“…kerajaan telah menyediakan berbilion-bilion ringgit. Yang akan datang ..jangan tanya, saya akan keluar berbilion-bilion lagi untuk tolong rakyat.” katanya lagi.

Beliau turut mengakui kerajaan kini mengalami kesukaran dalam usaha menyeimbangkan kehidupan rakyat yang terkesan dengan pandemik berkenaan, dan dalam masa sama perlu berusaha menyelamatkan ekonomi negara yang terjejas teruk.

“Masalah kita bila buka kembali ekonomi, masyarakat mula bergerak ke sana dan ke sini untuk memulihkan kembali ekonomi (dan perniagaan mereka). Sekarang agak sukar untuk kerajaan menyeimbangkan antara kehidupan rakyat dan usaha menyelamatkan ekonomi (berikutan faktor itu).

“Kerajaan perlu membenarkan sektor ekonomi kembali beroperasi seperti biasa, namun dalam masa yang sama perlu membendung penularan Covid-19 dengan sekatan-sekatan tertentu. Ini satu perkara yang sukar,” katanya.

Beliau turut melahirkan rasa terharu dengan pengorbanan yang dicurahkan oleh petugas barisan hadapan yang bertungkus-lumus dalam mengawal pandemik berkenaan sejak ia mula melanda negara pada awal tahun ini.

“Mereka dah tahap hujung, dah ‘exhausted’ kerana tak berhenti kerja siang dan malam untuk jaga nyawa kita. Ini satu pengorbanan yang luar biasa. Orang kata wira yang tak didendang, jadi kita harus ucap terima kasih kepada mereka di barisan hadapan yang korban masa, harta dan keluarga untuk bantu kita supaya selamat daripada Covid-19 ini,” katanya.

Dalam pada itu, Muhyiddin yang juga Ahli Parlimen Pagoh berkata koperasi merupakan penyumbang ketiga kepada ekonomi negara selepas sektor kerajaan dan swasta dengan mempunyai jutaan ahli di seluruh negara, serta aset yang bernilai berbilion ringgit.

“Ini bermakna koperasi mempunyai potensi yang amat besar untuk dibangunkan. Di negara maju, koperasi dah teroka banyak bidang besar malah di Malaysia sendiri pun telah ada namun prospek untuk kita pertingkatkan koperasi, masih amat luas lagi,” katanya. – Bernama

See author's posts


19 pelajar IPG Kampus Rajang balik kampung

SARATOK: Bas yang membawa pelajar dari Institut Pendidikan Guru (IPG) Kampus Rajang Bintangor dilakukan operasi nyah cemar pada pagi Jumaat lepas.

Operasi nyah cemar dilakukan oleh anggota dari Balai
Bomba dan Penyelamat (BBP) Saratok di lokasi ketibaan iaitu di Dewan Masyarakat
Sri Krian Saratok ketika menurunkan tiga penumpang yang merupakan pelajar IPG
Rajang yang berasal dari sini.

Bas berkenaan tiba jam 10.15 pagi Jumaat lepas dengan
membawa bersama 19 pelajar, dua pemandu dan seorang pegawai perhubungan dengan
destinasi terakhirnya adalah di Padawan Kuching.

Ketua Balai Bomba dan Penyelamat (BBP) Saratok, PPgB
Nazry Mohamat memberitahu operasi bermula jam 10.30 pagi dan tamat jam 11.45
pagi.

“Bas tersebut bertolak dari IPG Rajang Bintangor jam
8.30 pagi sebagai bas khas untuk membawa pulang pelajar IPT ke destinasi
masing-masing.

“Sebagai langkah keselamatan dan bagi mematuhi
Perintah Kawalan Pergerakan (PKP) operasi nyah cemar perlu dibuat bagi
memastikan perjalanan pelajar terlibat selamat daripada jangkitan,”
katanya.

Menurut Nazry, pasukan bomba membuat semburan disinfeksi
peralatan seperti beg, kotak dan lain-lain peralatan yang dibawa pelajar.

Selesai proses pemeriksaan dan saringan dari KKM katanya,
pasukan Bomba membuat semburan disinfeksi di dalam ruang dewan dan kawasan luar
premis.

“Agensi lain yang turut terlibat adalah dari Kementerian
Kesihatan Malaysia (KKM) seramai 12 orang, Polis, Pihak Berkuasa Tempatan
(PBT), dan dari Pejabat Daerah Saratok,” ujarnya.

See author's posts


Perjalanan selamat, selesa untuk pengguna jalan raya

SERIAN: Pengguna jalan raya di sepanjang Jalan Padawan bakal menggunakan jalan yang lebih selamat dan selesa setelah siapnya Projek Menaik Taraf Jalan Padawan (Fasa 1), Tapah Bahagian Serian pada September depan.

Menteri Muda Infrastruktur dan Pembangunan Pelabuhan, Datuk Julaihi Narawi berkata, projek tersebut melibatkan kerja menaik taraf serta membesarkan jalan kepada dua jalan berhala bertaraf R3 sepanjang lebih kurang 15 kilometer (km).

“Fasa 1 akan memberikan jalan lebih selamat dan selesa serta kemudahan kepada penduduk kampung sekitar dari Kampung Simpok hingga Teng Bukap,” katanya.

Beliau berkata demikian dalam ucapannya mewakili Timbalan Ketua Menteri Tan Sri James Masing pada Majlis Pelancaran Projek Menaiktaraf Jalan Padawan (Fasa 1) Bahagian Serian bertempat di Dewan Serbaguna Tapah, di sini, semalam.

Julaihi berkata, sebenarnya, jalan tersebut adalah dikirakan lebih kurang 30km, dan disebabkan itu projek terpaksa dibahagikan kepada Fasa 1 dan Fasa 2.

“Namun, secara keseluruhan kos projek jalan raya ini melibatkan juga kos lain seperti memerlukan pemindahan utiliti sepanjang jalan dan kos lain.

“Kos pembinaan saja berjumlah RM34.9 juta dan dengan kos lain terlibat, jumlah kos akan mencecah RM55 juta.

“Oleh itu, saya bersetuju dengan rayuan Menteri Muda Pemodenan Pertanian, Tanah Adat dan Pembangunan Wilayah, Datuk Rolans Sagah Wee Inn bahawa fasa 2 memerlukan kos tambahan,” ujar Julaihi.

Beliau mengatakan kini projek tersebut berjalan lancar sejak September 2019 dan dijangka siap dalam jangka masa 30 bulan.

“Kita harap dalam masa pembinaan dan masa Perintah Kawalan Pergerakan Pemulihan (PKPP) ini, penduduk tempatan akan bagi kerjasama kepada pekerja dalam menjalankan tugas disamping mematuhi garis panduan semasa PKPP.

“Kita menjangkakan projek ini walaupun tergendala sekejap, ia dapat berjalan lancar selepas ini,” katanya.

Beliau turut mengatakan usaha menaik taraf jalan di Sarawak adalah usaha Kerajaan Sarawak di bawah pimpinan Gabungan Parti Sarawak (GPS), iaitu pemimpinnya Datuk Patinggi Abang Johari Tun Openg.

“Saya yakin kawasan luar bandar akan terus dapat bercahaya dengan siapnya Jalan Padawan fasa 1 ini nanti,” katanya.

Oleh Alexandra Lorna

See author's posts


PENERBANGAN DIKURANGKAN

SIBU: Jawatankuasa Pengurusan Bencana Negeri (JPBN) Sarawak telah memutuskan untuk mengurangkan kekerapan penerbangan ke Sibu dan Miri pada 5 Januari lalu.

Menteri Pengangkutan, Datuk Lee Kim Shin berkata, ia adalah berikutan jumlah bilik hotel yang terhad untuk tujuan kuarantin dan peningkatan jumlah kes positif Covid-19 di Semenanjung Malaysia dan Sabah.

“Maklumat terkini mengenai jadual penerbangan yang diluluskan oleh JPBN Sarawak dihebahkan kepada orang ramai melalui media sosial terlebih dahulu.

“Ini supaya orang ramai mengetahui perubahan jadual penerbangan untuk merancang perjalanan mereka dalam tempoh pandemik yang mencabar di negeri ini,”jelasnya dalam satu kenyataan,semalam.

Lee berkata, kementeriannya juga telah menulis surat kepada MAS, AirAsia dan Maswings pada 5 Januari lalu mengenai penerbangan diluluskan seperti yang ditunjukkan dalam jadual yang dilampirkan.

“Jadual baharu akan berkuatkuasa pada Sabtu iaitu 9 Januari ini.

“Namun, untuk penerbangan AirAsia dari Johor Baharu ke Sibu, penerbangan terakhir adalah pada Sabtu iaitu 9 Januari ini.

“Selepas itu, tidak akan ada lagi penerbangan dari Johor ke Sibu sehingga diberitahu kelak.

“Jadual penerbangan baharu untuk Sibu dan Miri seperti yang ditunjukkan dalam jadual akan berkuat kuasa mulai Sabtu 9 Januari ini,” ujarnya.

Beliau menjelaskan perincian mengenai jadual penerbangan terkini ke Sibu dan Miri yang diluluskan oleh JPBN Sarawak ditunjukkan pada jadual.

Dalam merancang keseluruhan jadual penerbangan, Lee memberitahu, setiap syarikat penerbangan diberi waktu penerbangan yang berbeza untuk membantu syarikat penerbangan mendapatkan penumpang untuk penerbangan mereka.

“Saya ingin mengingatkan semua syarikat penerbangan agar hanya menjual tiket penerbangan mengikut jadual penerbangan yang diluluskan oleh JPBN Sarawak.

“Ini penting untuk memberikan perkhidmatan penerbangan yang boleh dipercayai kepada orang ramai di negeri ini,” ujarnya lagi.

Beliau turut menyarankan orang ramai untuk menempah atau membeli tiket penerbangan berdasarkan jadual penerbangan terbaru yang disetujui JPBN Sarawak.

“Syarikat penerbangan diingatkan untuk tidak membatalkan penerbangan pada minit terakhir yang telah disetujui oleh JPBN Sarawak untuk mengelakkan sebarang kesulitan daripada orang ramai,” tambahnya.

See author's posts


Syarikat Jepun teroka sektor kesihatan, teknologi digital di Malaysia

KUALA LUMPUR: Selepas berdekad-dekad menumpukan operasi dalam sektor elektrik dan elektronik (E&E), syarikat Jepun kini mempelbagaikan pelaburan mereka ke bidang baharu yang sekali gus membuktikan keyakinan mereka terhadap Malaysia sebagai destinasi pelaburan asing pilihan utama mereka.

Duta Jepun ke Malaysia Hiroshi Oka berkata, syarikat baharu mula berkembang ke bidang baharu di negara ini dengan meneroka ke dalam sektor kesihatan, pembuatan peralatan perubatan, teknologi digital dan industri makanan halal.

“Syarikat Jepun mula datang ke Malaysia pada 1970-an dan ketika trend meningkat dengan bermulanya Dasar Pandang Ke Timur pada era 1980-an, syarikat terkemuka Jepun seperti Toray, Hitachi, Sony dan Panasonic semua bergegas membuka operasi di Malaysia.

“Kini terdapat kira-kira 1,500 syarikat Jepun beroperasi di Malaysia dan syarikat-syarikat ini telah menyumbang kepada pengindustrian Malaysia. Kira-kira 40 peratus daripada eksport Malaysia adalah daripada sektor E&E dan sektor ini secara tradisinya merupakan tumpuan utama pelaburan langsung daripada syarikat Jepun. Kami telah berkembang bersama-sama dengan pengindustrian Malaysia,” katanya kepada Bernama.

Satu daripada dimensi paling menarik daripada pelaburan Jepun di Malaysia adalah ketika seluruh industri mengalami kemorosotan serius akibat daripada pengurangan besar-besaran pekerja disebabkan pandemik Covid-19, syarikat Jepun berjaya mengekalkan kakitangan mereka yang berjumlah 340,000 orang dalam sektor pembuatan sahaja, sepanjang tempoh beberapa bulan pelaksanaan perintah kawalan pergerakan.

Oka berkata tahun lepas, Jepun merupakan penyumbang terbesar pelaburan langsung asing di Malaysia yang menyumbang kira-kira satu pertiga daripada keseluruhan jumlah aliran pelaburan langsung ke negara ini.

“Ini mencerminkan sokongan perniagaan Jepun terhadap daya tarikan Malaysia dan menariknya, bidang pelaburan syarikat Jepun telah semakin dipelbagaikan,” katanya.

Dalam sektor kesihatan, tahun lepas menyaksikan Mitsui, salah sebuah syarikat dagangan utama Jepun, membeli tambahan 16 peratus pegangan daripada rangkaian hospital global Malaysia, IHH Healthcare Berhad (IHH).

Manakala sebuah syarikat pembuatan peralatan perubatan Jepun, yang menghasilkan peralatan perubatan kardiovaskular canggih di negara itu, telah membuka kilang luar negara pertamanya di Malaysia untuk mengeksport balik produknya ke Jepun.

“Syarikat itu juga sedang menimbang untuk mengeksport peralatan perubatan berkualiti tingginya ke pasaran Asia lain pada masa depan. Jadi, pembuatan peralatan perubatan merupakan satu daripada bidang baharu bagi pelaburan Jepun di Malaysia,” katanya.

Mengenai teknologi digital, sebuah syarikat pemula niaga ditubuhkan di Malaysia tahun ini untuk menyediakan perkhidmatan berasaskan data mobiliti bagi menambah baik kesedaran keselamatan pemanduan dan menyumbang kepada penyuraian kuantiti trafik dan mengurangkan kemalangan.

Sebuah lagi syarikat terkemuka, Hitachi, juga menyediakan perkhidmatan penyelesaian berasaskan teknologi digital dan menjadikan Malaysia sebagai hab serantaunya bagi perkhidmatan ini untuk seluruh rantau ASEAN.

Mengenai industri halal, duta itu berkata, semakin banyak industri makanan Jepun tertarik dengan Malaysia kerana sijil halal yang dikeluarkan Malaysia dianggap sebagai sangat boleh dipercayai di peringkat global.

“Jadi, mereka menjadikan Malaysia sebagai pusat sehentinya sebelum menembusi pasaran Islam dan Timur Tengah dengan produk makanan mereka yang memiliki sijil halal Malaysia,” kata Oka.

Satu lagi bidang baharu bagi pelaburan syarikat Jepun di Malaysia adalah industri pesawat.

“Di ASEAN, kami menimbang untuk bekerjasama dengan kerajaan Malaysia bagi menggalakkan penyertaan sektor swasta Jepun dalam industri pesawat di Malaysia berikutan potensi tingginya. Ini merupakan contoh usaha kerajaan Jepun untuk mendorongkan lagi syarikat Jepun datang ke Malaysia bagi menjalin kolaborasi perniagaan dengan syarikat Malaysia menerusi pelaburan,” katanya.

Mengenai pandemik Covid-19, beliau berkata ia tidak menjejaskan daya tarikan Malaysia sebagai destinasi bagi perniagaan Jepun.

“Sebaliknya, berdasarkan daya tarikan Malaysia sebagai destinasi bagi perniagaan Jepun, kami sebagai kerajaan menyokong perniagaan Jepun untuk meningkatkan lagi komitmen mereka kepada Malaysia,” katanya. – Bernama

See author's posts


Ernst rangkul Kejuaraan LPGA NW Arkansas

AUSTIN Ernst bertahan untuk memenangi Kejuaraan NW Arkansas semalam untuk gelaran Jelajah LPGA keduanya, menamatkan saingan dengan 8 bawah par 63 untuk mencatat kemenangan dua pukulan ke atas Anna Nordqvist.

Ernst, 28 dan menduduki tempat ke-58 dalam ranking dunia, mencatat 10 birdie di bawah par lapan 63 yang memberinya jumlah 54 lubang 20 – bawah par 193.

“Saya tahu saya memerlukan skor yang sangat rendah.

“Anda tahu bahawa di sini, anda perlu menyerang dan anda tidak boleh takut dan tidak boleh seperti berada di tengah green sepanjang hari.

“Saya tidak tahu secara rasmi di mana saya berdiri, tetapi saya menganggap saya berjaya mendahulu sejak sembilan lubang pertama.

“Saya baru tahu saya perlu menyerang dan membuat banyak birdie dalam sembilan lubang terakhir,” ujar Ernst.

Ernst mencatat kemenangan pertamanya sejak Portland Classic 2014.

“Sudah lama. Jauh lebih lama daripada yang saya sangka.

“Oh, rasanya seronok. Saya telah bekerja keras,” kata Ernst mengenai jurang antara kemenangan.

Manakala, Nordqvist berkata, dia menamatkan acara ini dengan perasaan positif.

“Saya bermain hebat minggu ini.

“Di sembilan lubang terakhir, (saya) banyak melakukan putt bagus, ia tidak masuk ke dalam lubang.

“Dua pukulan buruk seperti itu sedikit membunuh saya. (Tetapi saya) merasa seperti saya juga melakukan banyak perkara baik hari ini (semalam),” ujarnya.

Pemain dari Amerika Syarikat, Angela Stanford dan Nelly Korda berkongsi tempat ketiga dengan catatan 197, Stanford mencatat 65 dan Korda merekodkan 67.

Satu lagi pukulan di belakang ialah pemain dari Korea Selatan, Jenny Shin (68) dan Kim Sei-Young (69) pada 198. – AFP

See author's posts


Sasar kejuaraan ke-14

PASUKAN Boling Padang Para Sarawak diharapkan boleh menjuarai Sukan Para SUKMA, Orang Kurang Upaya (OKU) ke-14 di Johor 2020 akan datang.

Menteri Muda Kesejahteraan Komuniti Datuk Francis Harden Hollis berkata, selama ini Sarawak telah dinobatkan menjadi juara sebanyak 13 kali berturut-turut dan dan menyasarkan untuk meraih kejuaraan ke-14.

“Kita berharap mereka ini boleh mendapat pingat-pingat yang kita perlukan untuk menjuarai kejohanan pada tahun akan datang,” katanya ketika ditanya pemberita ketika melawat ke latihan atlet OKU Boling Padang Para di Arena Boling Padang Sarawak di sini, baru-baru ini.

Sementara itu katanya, beliau dimaklumkan Pasukan Boling Padang Para mempunyai 12 pemain iaitu enam lelaki, enam perempuan dan enam pegawai pasukan setakat ini.

“Kumpulan pada tahun ini kita ada atlet veteran yang sudah ada pengalaman dan juga atlet baharu yang berbakat.

Menurut Harrden, beliau berharap semua prosedur operasi standard (SOP) yang ditetapkan dipatuhi dan dengan itu dapat menjaga para atlet dari pandemik Covid-19 yang masih berlaku di negeri ini.

“Dengan latihan yang rapi, para pemain dapat mengekalkan kejuaraan ini pada tahun yang akan datang.

“Oleh itu, dengan latihan-latihan ini, saya berharap atlet yang lain di dalam sukan yang lain mula berlatih dan kita berharap Sarawak dapat menjuarai kejohanan yang akan datang pada tahun 2021,” ujarnya.

Beliau turut mengucapkan berbanyak terima kasih kepada Kerajaan Sarawak yang telah memberi sokongan yang padu kepada para atlet.

Hadir sama Presiden Persatuan Olahraga Para Sarawak, Adzohari Jamil; Unit Pembangunan OKU Persatuan Sukan dan Rekreasi OKU Negeri Sarawak, Matthew Chin Hiong Choi dan Presiden Persatuan Tenpin Bowling Para Negeri Sarawak, Dunstan Lim.

Oleh Cheryl Law

See author's posts


FIFA cadang lima pemain pengganti

BOLA SEPAK ANTARABANGSA

FIFA semalam berkata mereka
mencadangkan lima pemain penggantian untuk setiap perlawanan ketika bola sepak
disambung semula, untuk membantu pemain mengatasi peningkatan jumlah permainan.

Badan pentadbiran dunia itu
telah menghantar usulnya kepada Lembaga Antarabangsa (IFAB), penjaga
undang-undang permainan, yang harus menyetujuinya sebelum dapat dilaksanakan
oleh liga kebangsaan, kata jurucakap FIFA.

“Apabila pertandingan
disambung semula, kalendar akan dibebani dengan jumlah pertandingan yang lebih
tinggi berbanding biasa,” katanya.

“Keselamatan pemain
merupakan salah satu keutamaan FIFA. Salah satu kebimbangannya ialah kekerapan
perlawanan yang tinggi dapat meningkatkan potensi risiko kecederaan,”
tambahnya.

Untuk mengatasi masalah ini,
FIFA telah membuat proposal kepada IFAB untuk “melonggarkan Undang-Undang
3 permainan untuk sementara waktu untuk memungkinkan sejumlah besar pemian
gantian. Setiap pasukan dapat membuat lima pertukaran dalam asa sebenar
perlawanan ditambah pengganti keenam dalam masa tambahan.”

Proposal itu perlu dikaji
dengan cepat oleh IFAB kerana beberapa liga merancang untuk disambung semula
setelah berhenti bermain kerana wabak Covid-19 pada awal Mei.

Langkah itu dapat terus
dilaksanakan sepanjang musim 2020-2021 dan juga berlaku “secara
teori” semasa kejuaraan Eropah musim panas depan, menurut sumber yang
dekat dengan FIFA.

“Sekiranya langkah ini
disahkan oleh lembaga, setiap liga dan setiap badan akan dapat memutuskan untuk
menerapkannya atau tidak dalam pertandingan pilihan mereka,” tambah
jurucakap FIFA. – AFP

See author's posts


Covid-19: Masalah pernafasan bekas pesakit berganda

KAJIAN mendapati bekas pesakit Covid-19 berdepan dua kali ganda risiko pembentukan darah beku berbahaya di paru-paru berbanding individu tidak dijangkiti. • Foto AFP

WASHINGTON: Kajian terbaru mendapati bekas pesakit Covid-19 berdepan dua kali ganda risiko pembentukan darah beku berbahaya di paru-paru, berbanding individu tidak dijangkiti, selain menggandakan peluang mengalami masalah pernafasan.

Hasil kajian Pusat Kawalan dan Pencegahan Penyakit (CDC) Amerika Syarikat (AS) yang merangkumi masalah kesihatan boleh dikaitkan dengan serangan Covid-19 itu konsisten dengan penyelidikan lain.

Kajian membuktikan satu daripada lima dewasa berusia 18 hingga 64 tahun dan satu daripada empat individu berusia lebih 65 tahun menghadapi risiko itu.

Antara semua keadaan, risiko pembentukan embolisme pulmonari akut, iaitu pembekuan dalam arteri paru-paru, meningkat dua kali ganda dalam kalangan dewasa lebih muda dan tua melebihi 65 tahun, selain gejala pernafasan, batuk kronik atau sesak nafas.

Embolisme pulmonari biasanya bergerak ke paru-paru dari urat dalam di kaki dan boleh menyebabkan masalah serius, termasuk kerosakan paru-paru, tahap oksigen rendah serta kematian.

Ia berdasarkan lebih 350,000 rekod pesakit Covid-19 dari Mac 2020 hingga November lalu, dipadankan dengan 1.6 juta orang dalam kumpulan ‘kawalan’ yang sudah menerima rawatan perubatan pada bulan sama dengan ‘kes’ sepadan namun tidak dijangkiti Covid-19.

Pasukan itu menilai rekod 26 keadaan klinikal yang sebelum ini dikaitkan dengan ‘long Covid’.

Pesakit dipantau selepas sebulan mereka mula dilihat hingga mengalami keadaan seterusnya, atau sehingga setahun berlalu, bergantung kepada yang mana lebih awal.

Keadaan paling biasa dalam kedua-dua kumpulan usia adalah gejala pernafasan dan sakit muskuloskeletal.

Risiko pesakit bawah 65 tahun selepas Covid-19 meningkat untuk kebanyakan jenis penyakit, tetapi tiada perbezaan ketara diperhatikan bagi penyakit serebrovaskular, kesihatan mental atau gangguan berkaitan bahan.

“Tahap parah dan tempoh penyakit Covid-19 boleh menjejaskan keperluan penjagaan kesihatan dan kesejahteraan ekonomi pesakit.

“Berlakunya masalah kesihatan susulan jangkitan mungkin menjejaskan keupayaan pesakit menyumbang kepada tenaga kerja dan mungkin mempunyai akibat ekonomi untuk mangsa yang terselamat serta tanggungan,” kata penulis yang antara lain menjelaskan ia memberi tekanan tambahan pada sistem kesihatan.

Had kajian termasuk fakta data mengenai jantina, bangsa, wilayah geografi dan status vaksinasi tidak dipertimbangkan kerana tempoh masa serta kajian itu tidak mengambil kira varian lebih baharu. – AFP

See author's posts


Semai minat dalam STEM

Generasi muda digesa untuk menyemai minat dalam Program Sains, Teknologi Kejuruteraan dan Matematik (STEM) dalam mendepani dunia sains dan teknologi masa kini.

Menteri di Jabatan Ketua Menteri (Integriti dan Ombudsman), Datuk Talib Zulpilip berkata, ia selaras untuk melahirkan meningkatkan bakal saintis negara yang inovatif dan kreatif.

“Kementerian sentiasa menyokong inisiatif yang dijalankan bagi memupuk minat pelajar dalam bidang STEM,” katanya.

Beliau berkata demikian pada Majlis Perasmian Program STEM@UPMKB di betempat di salah sebuah Dewan Kuliah Universiti Putra Malaysia Kampus Bintulu (UPMKB).

Program tersebut telah disertai oleh enam sekolah rendah terpilih di sekitar Bintulu.

Antara sekolah yang terlibat ialah Sekolah Kebangsaan (SK) Orang Kaya Mohammad, SK Bintulu, SK Asyakirin, SK Majlis Islam Sarawak Bintulu, SK Sungai Tisang dan SK Jepak.

Talip yang juga Ahli Dewan Undangan Negeri (ADUN) Jepak yakin bahawa dengan kepakaran pensyarah di UPMKB, ia mampu menarik minat pelajar melibatkan diri dalam bidang itu.

Menurutnya, dengan adanya kepakaran yang dimiliki oleh para pensyarah di universiti terbabit, ia dapat memastikan program seumpama itu dalam diadakan dengan jayanya.

“UPMKB mempunyai ramai pakar dalam bidang kejuruteraan, sains dan teknologi”

“Selain sebagai pengajar, pembuat modul mereka juga menjadi pemudahcara dalam aktiviti yang direncanakan dalam usaha menyuntik minat para pelajar dari sekolah yang terlibat dalam subjek yang berkaitan STEM,” katanya.

Dalam pada itu, beliau turut menyampaikan sumbangan berjumlah RM10,000 kepada pihak universiti bagi menjayakan Program E-Stem@upmkb.

Turut hadir ialah Pengarah Kampus UPMKB, Prof. Dr. Bujang B.K. Huat, Pengarah Program STEM UPMKB Dr. Mohamad Maulana Magiman, Timbalan Pegawai Pendidikan Daerah Bintulu, Tero Bayel dan Dekan Fakulti Kemanusiaan, Pengurusan dan Sains, UPMKB, Profesor Dr. Jayum Jawan.

Oleh Ellie Edward

See author's posts


Masalah hakisan selesai

BELAWAI: Masalah hakisan tanah di tanah perkuburan Islam Kampung Belawai kini selesai setelah benteng hakisan di tanah perkuburan tersebut siap dibina baru-baru ini

Menteri Muda Perancangan Bandar, Pentadbiran Tanah dan Alam Sekitar yang juga merupakan Ahli Dewan Undangan Negeri (ADUN) Kuala Rajang, Datu Len Talif Salleh berkata, pembinaan benteng hakisan tanah perkuburan tersebut sepatutnya disiapkan pada 16 Jun lalu.

“Namun demikian ia mengalami sedikit kelewatan untuk disiapkan disebabkan oleh Perintah Kawalan Pergerakan (PKP) sejak 18 Mac lepas dan wabak Covid-19 yang melanda seluruh negara.

“Pembinaan benteng hakisan tanah ini menggunakan peruntukan projek Transformasi Bandar (RTP) ADUN Kuala Rajang sebanyak RM300,000,” katanya.

Beliau berkata demikian ketika ditemubual para pemberita semasa mengadakan tinjauan ke tanah perkuburan Islam Kampung Belawai, petang kelmarin.

Terdahulu, isu hakisan ditanah perkuburan ini menjadi isu setempat dikalangan penduduk Kampung Belawai telah mendapat perhatian daripada Len Talif yang kemudiannya bertindak segera menggunakan peruntukan RTP.

See author's posts


Linut, makanan tradisi masih diminati

Linut atau juga dikenali sebagai Ambuyat adalah sejenis makanan tradisional bagi masyarakat tempatan di Sarawak seperti kaum Melanau, Penan dan Orang Ulu malah menjadi sajian utama selepas nasi.

Jika dilihat suatu ketika dahulu linut dimakan untuk menggantikan makanan ruji disebabkan kekurangan penghasilan beras suatu ketika dahulu.

Suatu ketika dulu ia dihidangkan sebagai menu harian dan hidangan wajib semasa hari-hari istimewa seperti hari keramaian kaum berkenaan malah hidangan ini juga menjadi santapan utama sekiranya ada jiran-jiran yang bertandang ke rumah.

Hidangan yang diperbuat daripada pokok rumbia itu amat terkenal di Sabah, Sarawak dan Brunei.

Kaum  Murut, dan Dusun juga amat meminati makanan ini yang dipanggil Ambuyat bagi masyarakat di situ.

Untuk menghasilkan tepung sagu, banyak proses yang perlu dilalui di antaranya proses mengarut yang mana memerlukan sehari perlu dilakukan.

Bagaimanapun, hari ini tepung sagu boleh didapati di pasar atau tamu dalam bentuk paket dengan harga antara RM2 hingga RM4 sebungkus.

Jika dilihat secara kasar, penyediaan linut terlihat mudah namun hakikatnya ia perlu dimasak dengan menggunakan suhu air yang betul untuk memastikan adunan yang dihasilkan lekit dengan betul sebelum sedia dimakan.

Bagi penggemar makanan tradisional Cecelia Lahai Wan, 51, berkata, proses membuat linut bermula dengan hanya dua bahan sahaja iaitu air panas dan tepung sagu.

“Tepung sagu yang dibeli dalam bentuk paket perlu dileraikan atau dihancurkan.

“Dengan sukatan air panas, tepung sagu berkenaan dikacau hingga menjadi kenyal.

“Linut hanya berwarna jernih dan sedikit melekit dan hanya ditelan sahaja.

“Rasanya tawar, namun ia bergantung pada sambal atau hidangan sampingan seperti sambal (masam atau pedas), ulam-ulaman, ikan bakar dan lauk pauk,” katanya.

Kebiasaanya linut dimakan menggunakan sejenis kayu penyepit yang dikenali sebagai candas untuk memudahkan makan linut.

Cecelia berkata, Linut sangat enak dimakan semasa ia masih panas dan dicicah dengan ikan bakar, sambal yang pedas dan ulam-ulaman.

Pada kebiasaannya, kata Cecelia, linut  dimakan beramai-ramai, sekali gus dapat mengerat silaturahim dan hubungan sesama keluarga mahupun penduduk kampung.

“Linut dimakan bersama-sama sebagai hidangan makan tengahari bagi menggantikan nasi.

Paling menarik semasa kita berebut-rebut mengambilnya dan dicicah dengan lauk,” katanya.

Oleh Jeakqleyn Yacho

See author's posts


SUNTIK MOTIVASI BONNIE

JAGUH powerlifting negara, Bonnie Bunyau Gustin menyifatkan pemilihannya sebagai pembawa Jalur Gemilang pada upacara pembukaan Sukan Paralimpik Tokyo satu motivasi kepadanya untuk menggegar bumi Jepun nanti.

Bonnie berkata tanggungjawab diberikan kepadanya itu adalah penghormatan besar baginya walaupun bakal membuat kemunculan pertama pada temasya sukan itu.

“Saya harap tugas membawa Jalur Gemilang pada upacara pembukaan Sukan Paralimpik Tokyo mampu membakar semangat saya untuk tampil sehabis baik ketika beraksi tidak lama lagi,” katanya kepada Bernama di sini semalam.

Dianggap sebagai pencabar utama pingat kategori lelaki atas 72 kilogram (kg), Bonnie, pemegang rekod dunia itu bagaimanapun enggan memikirkan mengenai soal pingat bagi mengelakkan dirinya berada dalam keadaan tertekan ketika turun beraksi di Tokyo International Forum pada 28 Ogos ini.

Badang kerdil dari Sarawak itu juga enggan mengambil mudah tentangan sengit yang bakal dihadapi oleh atlet lain antaranya pemenang perak Rio 2016, Rasool Mohsin dari Iraq, atlet China, Hu Peng yang juga juara dunia 2017 dan Nnamdi Innocent dari Nigeria.

BELIAU yang mula mewakili negara pada 2017 pada masa sama berkata persiapan akhir yang giat dijalani ketika ini berjalan dengan baik sebelum dijadual berlepas ke Tokyo Sabtu ini.

Selain muncul juara, Bonnie berjaya memecahkan rekod dunia pada Piala Dunia Powerlifting Fazza Dubai ke-11 di Emiriah Arab Bersatu (UAE) Jun lepas.

Beliau melakukan angkatan bebanan 230kg, sekali gus memadamkan rekod dipegang atlet Iran Roohallah Rostami dengan bebanan seberat 229kg di Sukan Para Asia Jakarta, Indonesia pada 2018.

Bonnie akan bergandingan dengan atlet para olahraga, Siti Nooriasah Mohamad Arifin sebagai pembawa Jalur Gemilang pada upacara pembukaan Paralimpik Tokyo yang dijadual diadakan di Stadium Olimpik Tokyo.

Selain Bonnie dan Siti Nooriasah, tiga lagi atlet iaitu pemenang emas Rio 2016, Muhammad Ziyad Zolkefli (para olahraga); juara dunia 2019 S. Suresh (memanah) dan pemenang emas Sukan Para ASEAN 2017 Abu Samah Borhan (tenis kerusi roda) akan turut serta dalam perarakan atlet di upacara pembukaan nanti.

Bonnie tidak akan keseorangan dalam sukan powerlifting apabila seorang lagi atlet, Jong Yee Khie, bakal bersaing dalam acara kategori 107kg ke atas pada 30 Ogos ini.

Sukan Paralimpik Tokyo 2020 yang berakhir pada 5 Sept menyaksikan kontinjen negara dibarisi seramai 22 atlet yang akan bertanding dalam sembilan jenis sukan. – Bernama

See author's posts


12 pekebun lada terima bantuan Skim Tanaman Baharu Lada, PRE PRIHATIN

JEAKQLEYN YACHO

KUCHING: Seramai 12 pekebun lada di negeri ini telah menerima bantuan Skim Tanaman Baharu Lada dan bantuan Pakej Rangsangan Ekonomi (PRE) PRIHATIN pada Majlis penyampaian Insentif Pekebun lada di Lembaga Lada Malaysia, Kuching semalam.

Menteri Perusahaan Perladangan dan Komoditi (KPPK), Datuk Dr.Mohd Khairuddin Aman Razali berkata, bantuan PRE PRIHATIN ini bertujuan membantu pekebun menyelenggara kebun lada matang yang berusia tiga tahun dan ke atas.

Katanya, bantuan ini juga bagi membantu pekebun untuk menggantikan kebun yang tidak lagi produktif untuk di selenggara akibat serangan penyakit dan makhluk perosak.

“Sebanyak RM16.11 juta peruntukan telah disalurkan bagi membantu seramai 30,000 pekebun lada di seluruh Malaysia dengan keluasan yang disasarkan sebanyak 5,370 hektar sepanjang tahun ini.

Beliau berkata, nilai bantuan yang diberikan bagi seorang pekebun adalah berjumlah RM3,000 sehektar (RM1.50 sepokok) yang disalurkan secara one-off pada tahun ini dengan menggunakan sistem baucar yang disediakan oleh MPB.

“Baucar tersebut akan digunakan oleh pekebun untuk membeli sama ada input pertanian, peralatan pertanian ataupun alat selenggara kebun di kedai panel yang dilantik oleh MPB.

Teks ucapan beliau dibacakan oleh Timbalan Menteri Timbalan Menteri Perusahaan Perladangan dan Komoditi, Willie Mongin pada Majlis Penyampaian Bantuan Insentif Pekebun Lada di Lembaga Lada Malaysia (MPB), Kuching semalam.

Sementara itu, di bawah Skim Tanaman Baru Lada pula peruntukan sejumlah RM3 juta untuk membangunkan 115 hektar kawasan baharu tanaman lada di seluruh Malaysia turut disalurkan kepada MPB pada tahun ini.

“Bantuan tersebut adalah untuk membantu pekebun baharu yang berminat untuk menceburi tanaman lada; membantu pekebun sedia ada menambah keluasan kawasan tanaman serta membantu pekebun menggantikan kebun yang tidak lagi ekonomi untuk diselenggara akibat serangan penyakit dan perosak,”jelasnya.

“Saya menyarankan kepada Lembaga Lada Malaysia (MPB) agar bantuan dan insentif ini disegerakan dan diselesaikan pelaksanaannya supaya setiap golongan pekebun lada dapat menikmati manfaatnya.

Turut hadir, Setiausaha Bahagian Pembangunan Industri Koko & Lada; Kanagadevi Pachaiappan dan Ketua Pengarah Lada Malaysia (MPB); Stanley Liew Joo Kong pada Majlis Amanat dan Penyampaian Bantuan Insentif Pekebun Lada.

See author's posts


FAS, PSS bangunkan bola sepak Sarawak

KERJASAMA Persatuan Bola Sepak Sarawak (FAS) dan Perbadanan Sukan Sarawak (PSS) yang mematerai Memorandum Persefahaman (MoU) dalam masa terdekat amat dialu-alukan.

Menteri Belia dan Sukan, Datuk Karim Hamzah Abdul Rahman mengucapkan tahniah kepada dua agensi berkenaan dalam usaha membangunkan program pembangunan bola sepak pelbagai peringkat di Bumi Kenyalang.

“Kerjasama ini akan menggariskan pembahagian tugas perlawanan serta pelaksanaan program yang bakal dilancarkan pada musim 2021.

“Kementerian Belia dan Sukan Sarawak turut mengalu-alukan inisiatif ini yang mana pusat lain yang dikendalikan sepenuhnya oleh PSS akan melibatkan FAS dari segi penyediaan jurulatih, pengadilan dan teknikal,” katanya.

Karim juga melihat peranan FAS pada peringkat Program Kenyalang (PK) pula akan bertambah bagi meningkatkan lagi bakat pemain muda menerusi Program Elit (PE) iaitu bagi mereka yang memasuki Piala Belia, Presiden dan SUKMA.

“Saya turut mengucapkan tahniah kepada bekas jurulatih bola sepak skuad Sarawak iaitu David Usop yang dilantik sebagai Pengarah Teknikal. David amat pengalaman dalam memacu pembangunan bola sepak di negeri ini.

“Langkah yang diambil dalam pembahagian peranan kedua-dua agensi sukan ini diselaraskan daripada peringkat pengurusan, pengadilan, gerak atur program pembangunan, kursus-kursus khas dan sebagainya,” jelasnya lagi.

Beliau turut mengucapkan syabas kepada FAS yang berwajah baharu berserta komitmen barisan pengurusan komited merealisasikan impian itu bersama PSS untuk satu pelan jangka masa panjang bagi memastikan bola sepak Sarawak terus maju.

Oleh ASYRAF HALIM

See author's posts


Gambaran jelas hala tuju dasar kerajaan

KUALA LUMPUR: Pembentangan Rancangan Malaysia Ke-12 (RMKe-12) dan Bajet 2022 pada akhir September dan Oktober ini akan memberi gambaran lebih jelas mengenai hala tuju dasar kerajaan, kata Menteri Kewangan Tengku Datuk Seri Zafrul Tengku Abdul Aziz.

Beliau berkata, RMKe-12 dan Bajet 2022 itu akan turut membuka jalan bagi aspek pemulihan, pertumbuhan serta penyusunan semula sosioekonomi untuk jangka masa pendek, sederhana dan panjang.

“Momentum pemulihan dijangka akan diteruskan pada tahun depan dengan pertumbuhan keluaran dalam negara kasar (KDNK) 2022 Malaysia diunjurkan pada paras enam peratus oleh Dana Kewangan Antarabangsa (IMF) dan lima peratus oleh Bank Dunia,” katanya dalam Laporan Unit Pelaksanaan dan Koordinasi Stimulus Ekonomi Antara Agensi Nasional (LAKSANA) ke-68 yang dikeluarkan pada Rabu.

Dalam pada itu, Tengku Zafrul juga menegaskan bahawa kerajaan akan terus memastikan persekitaran negara kekal berdaya saing serta kondusif untuk menarik pelabur asing melalui insentif fiskal dan bukan fiskal serta penyediaan bakat atau tenaga kerja tempatan yang berkemahiran tinggi.

Beliau berkata demikian sebagai mengulas keputusan pengeluar kenderaan terkemuka Porsche AG memilih Malaysia sebagai lokasi pengeluaran pertamanya di luar Eropah pada Februari lepas.

“Pilihan ini mencerminkan kepercayaan syarikat antarabangsa itu terhadap ekosistem automotif negara yang kondusif,” kata beliau.

Menurut Tengku Zafrul, kemudahan atau kilang pemasangan Porsche itu akan dibuka di Kulim, Kedah, pada tahun depan menerusi kerjasama dengan Sime Darby Bhd.

– Bernama

See author's posts


GPS perlu capai kesepakatan menangi PRN-12

SIBU: Ahli parti komponen dalam Gabungan Parti Sarawak (GPS) diingatkan supaya tidak merosakkan semangat perpaduan dan konsensus mengenai pembahagian kerusi pada Pilihan Raya Negeri Ke-12 (PRN-12) akan datang.

Presiden Parti Bersatu Rakyat Sarawak (SUPP), Dato Sri Dr Sim Kui Hian berkata, GPS memerlukan kata sepakat dan kesatuan untuk memenangi pilihan raya negeri.

Katanya lagi, harus ada mekanisme yang tepat untuk menentukan pembahagian kerusi untuk komponen-komponen Parti Pesaka Bumiputera Bersatu (PBB), Parti Bersatu Rakyat Sarawak (SUPP), Parti Rakyat Sarawak (PRS) dan Parti Demokratik Progresif (PDP).

“GPS perlu mempunyai kesatuan yang kuat. Mereka yang pernah mencadangkan (championing) (diri sendiri) adalah mereka yang mencari perhatian, kerana ada mekanisme untuk kita bincangkan (pembahagian kerusi),” katanya.

Beliau berkata demikian apabila ditanya pemberita mengenai cadangan calon yang layak bertanding di kerusi Dudong pada PRN-12 akan datang.

Beliau ditemui pada Majlis Angkat Sumpah Timbalan Pengerusi Majlis Daerah Luar Bandar Sibu (MDLBS) yang baharu, Wong Ching Yong di Dewan Perpustakaan Awam Sibu di sini, semalam.

Beliau juga berkata bahawa GPS sebelum ini menyatakan bahawa calon pilihan raya mestilah penduduk tempatan.

“GPS pada masa lalu selalu mengatakan bahawa sangat mencabar bagi perwakilan untuk berkhidmat di dua kawasan berbeza.

“Wakil rakyat seharusnya sentiasa ada untuk rakyat di kawasan mereka,” katanya.

Dr Sim juga mengatakan bahawa dia telah mengadakan beberapa pertemuan dengan Presiden GPS Datuk Patinggi Abang Johari Tun Openg mengenai calon SUPP yang akan bertanding.

Oleh Nurzilla Mohamad

See author's posts


Anwar tidak mahu polemik permusuhan dengan Tun Mahathir berterusan

KUALA LUMPUR, 13 Jan (Bernama) — Perdana Menteri Datuk Seri Anwar Ibrahim tidak mahu lagi polemik “permusuhan” atau “hubungan pasang-surut” antara beliau dengan Tun Dr Mahathir Mohamad diteruskan, sebaliknya semua pihak perlu menerima hakikat bahawa rakyat sudah memberi mandat kepadanya untuk menerajui kerajaan.

Tanpa menyatakan secara khusus mengenai status hubungannya dengan Tun Dr Mahathir, Anwar berkata  tumpuan beliau ketika ini adalah melaksanakan tugasnya sebagai Perdana Menteri dan enggan melayani “kerenah” atau “celoteh” yang tidak relevan daripada negarawan itu.

“Belum ada apa-apa hubungan (situasi terkini) antara saya dengan beliau…saya pun hanya tumpu pada kerja saya (sebagai Perdana Menteri) dan saya tidak sangat melayani kerenah atau celoteh dia yang saya fikir tak begitu relevan.

Rakyat sudah memilih dan kita diberi mandat untuk menjalankan kerja, saya tumpukan ke arah itu…tapi saya juga tidak mahu ini dianggap permusuhan (dengan Tun Dr Mahathir) berterusan…tidak perlulah,” katanya ketika menjadi tetamu rancangan temu bual televisyen Indonesia, Nation Hub: Special Interview Bersama Datuk Seri Anwar Ibrahim yang disiarkan di saluran CNBC Indonesia TV, hari ini.

Anwar berkata demikian sebagai menjawab persoalan mengenai hubungannya dengan Perdana Menteri Keempat dan Ketujuh itu yang sering menjadi tumpuan dan polemik pelbagai pihak, khususnya selepas Ahli Parlimen Tambun itu mengangkat sumpah sebagai Perdana Menteri ke-10 pada 24 Nov lepas.

Temu bual khas itu dirakam ketika lawatan rasmi Anwar ke Indonesia selama dua hari pada 8 dan 9 Jan lepas.

Sementara itu, ditanya mengenai suasana politik Malaysia, Anwar akui keadaan politik di negara ini berbeza dengan Indonesia dan beberapa negara lain kerana permusuhan politik Malaysia disifatkannya sebagai “terlalu tajam” yang mungkin disebabkan warisan cara kepimpinan Tun Dr Mahathir.

“Siapa yang tidak mendukungnya (Tun Dr Mahathir) dianggap musuh…dan situasi ini (permusuhan politik yang tajam) berkembang sehingga kini.

Tapi sekurang-kurangkan kita (Kerajaan Perpaduan) cepat bertindak (ubah kepada cara baharu) dengan memikirkan soal negara, masa depan dan kestabilan politik hingga berjaya membentuk pergabungan dengan pendirian tatakelola baik dan menolak korupsi dan prinsip ini telah disepakati.

Saya harap pembangkang kita (di Malaysia) juga tidak terlalu mempertajamkan (permusuhan) dan saya juga minta mereka hindari daripada mengeluarkan kenyataan yang menghukum dan mengkafirkan orang…jika ini dapat diringankan, kita boleh berdialog dengan lebih baik,” katanya.

Selain itu, dalam soal kritikan rakyat terhadap kerajaan khususnya golongan muda, Anwar berkata rakyat tidak boleh dipersalahkan sebaliknya ia adalah cabaran kepada kerajaan kerana rakyat sentiasa menilai prestasi Kabinet pimpinannya.

Bagaimanapun tegas Perdana Menteri, “ketajaman politik” sehingga mengkafirkan orang lain harus dibendung dan malah jika terdapat anak muda yang cenderung dengan ekstremisme juga perlu dibendung  dengan sifat kasih sayang.

“Misalnya, saya lihat nada anak muda juga pada masa sekarang dengan bulan lalu, sangat berbeza… ertinya mereka mengamalkan sikap terbuka dan tidak terkongkong dengan pemikiran yang jumud atau konservatif dan mereka juga menilai kita,” katanya.- Bernama.

See author's posts


Dua pemaju diarah bayar RM131,441.64

KUCHING: Enam pembeli rumah mendapat tuntutan sepatutnya bernilai RM 131,441.64 terhadap dua syarikat pemaju di bawah keputusan Tribunal Tuntutan Pembeli Rumah Sarawak (TTRPS) semalam.Menurut Presiden TTPRS, Trabawan Mandi, keputusan tuntutan itu dibuat setelah mendapati kedua-dua pemaju tersebut gagal untuk menyerahkan rumah kepada pembeli pada jangka masa yang ditetapkan.“Kedua-dua syarikat pemaju yang berkaitan diarahkan untuk membayar tuntutan tersebut kepada pembeli dalam tempoh 45 hari sejurus tarikh surat penghakiman daripada tribunal dikeluarkan,” kata Trabawan.

“Kita sekarang mengikut keputusan daripada Mahkamah Persekutuan untuk membenarkan tuntutan untuk dikira dari tarikh bayaran tempahan dan bukan dari tarikh perjanjian jual beli dikeluarkan,” jelasnya.

Beliau mengarahkan satu syarikat pemaju untuk membayar RM110,070.54 kepada empat pembeli iaitu,Hwong Hoe Hing dan Ding Chiu Eng, Awang Zaidi Awang Narawi, Syarifah Nor Farah Syed Alwi dan Laurence Chai.

Manakala, satu lagi syarikat pemaju diarahkan untuk membayar sebanyak RM21,371.10 kepada dua pembeli iaitu Chan Fong Shiew bersama Chan Kuok Keung dan Jong Kian Chiong, Mok Ai Lin dan Jong Chai Khim.

Trabawan juga menjelaskan bahawa TTPRS mengikut Peraturan empat Akta Covid-19 (829) yang tidak membenarkan pembeli untuk membuat tuntutan Gantirugi Jumlah Tertentu (LAD) dari 18 Mac hingga 1 Jun 2020.

“Mana-mana tuntutan yang dilakukan pada tarikh tersebut, kita akan tolak 166 hari yang dikecualikan mengikut peraturan yang telah diwartakan.

“Bagi mana pemaju yang mahu lanjutan untuk tempoh hari tuntutan ke atas mereka untuk dikecualikan sehingga 31 Disember, mereka harus membuat permohonan bertulis kepada kementerian,” jelasnya lagi.

Oleh ASYRAF HALIM

See author's posts


Ribut petir, hujan dijangka berlaku di Miri, Marudi

KUCHING; Jabatan Meteorologi (MetMalaysia) mengeluarkan amaran ribut petir, hujan lebat dan angin kencang dijangka melanda beberapa negeri di seluruh negara petang ini.

Amaran itu dikeluarkan susulan terdapat tanda-tanda menunjukkan ribut petir dengan intensiti hujan melebihi 20mm/jam yang hampir atau dijangka berlaku melebihi sejam.

MetMalaysia dalam kenyataan berkata ribut petir adalah amaran jangka pendek yang sah dalam tempoh tidak melebihi enam jam untuk satu-satu keluaran.

Ia memaklumkan ribut petir, hujan lebat dan angin kencang diramal berlaku di Perak , Pahang, Selangor, Negeri Sembilan, Melaka, Sarawak dan Sabah.

Di Sarawak, kejadian itu dijangka dialami di kawasan Miri dan Marudi, selain pedalaman Sipitang, Beaufort, Papar Penampang, Kota Kinabalu dan Tuaran serta Lahad Datu di Sabah.

Di Perak, kejadian itu membabitkan Kuala Kangsar, Kinta, Perak Tengah, Kampar, Hilir Perak, Batang Padang dan Muallim.

Manakala di Pahang ia membabitkan Cameron Highlands, Lipis, Jerantut, Maran dan Bera.

Kawasan Lembah Klang pula membabitkan Selangor, Kuala Lumpur dan Putrajaya. Turut terbabit Negeri Sembilan dan Melaka.

See author's posts


TransKoM transformasi kepada gerakan koperasi

KUALA LUMPUR: Transformasi secara menyeluruh perlu dilakukan terhadap gerakan koperasi di negara ini bagi memperkasa dan memantapkan peranannya supaya terus mampan dalam menghadapi cabaran abad ke-21, sekali gus seiring dengan zaman digitalisasi.

Justeru, Perdana Menteri Tan Sri Muhyiddin Yassin berkata langkah Kementerian Pembangunan Usahawan dan Koperasi membangunkan Pelan Transformasi Koperasi Malaysia (TransKoM) 2021-2025 adalah tepat bagi menjadi paksi transformasi kepada gerakan koperasi itu.

“Saya yakin pelan ini akan menjadi pemacu kepada pembangunan koperasi yang lebih progresif dan berdaya saing.

“Ia seterusnya akan menjamin kelangsungan sektor koperasi negara sebagai penyumbang terbesar kepada peningkatan sosioekonomi dan kesejahteraan masyarakat di negara ini,” katanya ketika berucap merasmikan TransKoM 2021-2025 di sini semalam.

Turut hadir Menteri Pembangunan Usahawan dan Koperasi Datuk Seri Dr Wan Junaidi Tuanku Jaafar.

Pelan itu menggariskan lima bidang tujahan iaitu penerapan nilai kemakmuran bersama, pemantapan sistem perundangan dan struktur governan, pengukuhan bakat dan pembangunan modal insan, pembentukan persekitaran perniagaan mampan dan lestari serta pemerkasaan badan induk dan sistem penyampaian koperasi.

Muhyiddin berkata, pelan itu turut meletakkan 20 langkah strategik dan 36 program serta aktiviti yang akan menjadi pemacu kepada pembangunan koperasi yang lebih progresif dan berdaya saing.

Sehubungan itu, beliau menyeru semua pihak terlibat dalam pembangunan sektor koperasi terutamanya Suruhanjaya Koperasi Malaysia, Institut Koperasi Malaysia, Angkasa serta gerakan koperasi agar memberi kerjasama dan komitmen padu kepada kementerian dalam melaksana transformasi melalui pelan itu.

“Saya mahu kesemua 14,668 koperasi yang berdaftar dengan Suruhanjaya Koperasi Malaysia aktif dalam perniagaan koperasi untuk sama-sama meningkatkan prestasi ekonomi negara. Koperasi yang tidak aktif dan dorman harus bangkit dan bersama-sama menjadi ejen transformasi koperasi negara,” katanya.

See author's posts


Chelsea makin yakin ke UCL

FRANK Lampard mengakui Chelsea bergelut dengan kegementaran ketika mereka mengejar tempat dalam Liga Juara-Juara UEFA (UCL) musim depan setelah Olivier Giroud menjaringkan satu-satunya gol dalam kemenangan 1-0 atas Norwich yang sudah tersingkir di Stamford Bridge semalam.

Kemenangan membuka kelebihan empat mata untuk pasukan tangga ketiga Chelsea ke atas Leicester dan Manchester United, yang kedua-duanya bermain kurang satu perlawanan.

Tetapi Lampard tahu masih banyak yang perlu dilakukan dengan perjalanan ke juara Liverpool dan pasukan tangga keenam Wolves berkunjung ke Stamford Bridge pada hari terakhir musim ini dalam dua perlawanan liga terakhir Chelsea musim ini.

“Saya mahukan lebih banyak tetapi itu boleh menunggu. Di mana kami berada sebagai satu pasukan dan kedudukan kami dalam liga, tiga mata adalah segalanya,” kata Lampard.

“Jika kami ingin benar-benar mahu maju maka itu akan menjadi lebih baik. Ia tidak mudah, ada perasaan gugup di sana dengan alasan yang dapat difahami.”

Lampard sangat marah dengan kurangnya saingan pasukannya ketika kalah 3-0 di Sheffield United pada hari Ahad yang menyebabkan peluang Chelsea untuk berada di kedudukan empat teratas dalam keraguan.

Bekas pemain antarabangsa England itu membuat lima perubahan daripada psaukan yang kalah di Bramall Lane dengan Giroud di antara yang dikembalikan dalam kesebelasan utama.

Chelsea telah berjaya meningkatkan barisan serangan mereka untuk musim depan dengan pembelian Timo Werner dan Hakim Ziyech.

Tetapi Giroud lebih dari sekadar membuktikan keputusan untuk melanjutkan kontraknya selama setahun semasa ‘lockdown’ bola sepak dengan penyerang Chelsea itu yang paling menonjol sejak liga disambung semula.

“Dia watak besar bagi kami dan menjaringkan gol penting,” tambah Lampard.

Hanya ketika Norwich bersiap-siap untuk bertahan sehingga rehat Giroud melepaskan diri daripada kawalan Timm Klose untuk menanduk masuk hantaran silang Christian Pulisic untuk gol kelima beliau dalam lapan perlawanan.

“Saya terlepas beberapa peluang yang biasanya jarang saya lepaskan,” kata Giroud. “Saya kehilangan sedikit kepercayaan diri tetapi keinginan saya untuk menjaringkan gol lebih besar, jadi saya hanya berusaha untuk terus fokus dan mengenai hantaran Christian, saya berusaha untuk melakukan tandukan.” Nasib Norwich yang ditunggu-tunggu untuk kembali ke Liga Kejuaraan disahkan dengan kekalahan 4-0 di tangan West Ham pada hari Ahad. – AFP

See author's posts


Persekolahan hari pertama berjalan lancar

KUCHING: Sesi persekolahan hari pertama di Sarawak berjalan lancar selepas ia ditutup berikutan pandemik Covid-19.

Hasil perbincangan Jawatankuasa Pengurusan Bencana Negeri Sarawak (JPBNS) sebelum ini, bersama-sama Jabatan Pendidikan Negeri Sarawak (JPNS) mewakili Kementerian Pendidikan Malaysia (KPM) telah memutuskan sebanyak 1,045 sekolah rendah kerajaan dan sekolah bantuan kerajaan seluruh negeri Sarawak dibenarkan beroperasi secara bersemuka mulai semalam.

Keputusan ini diambil, setelah penilaian risiko dibuat dan memenuhi Garis Panduan Pengurusan dan Pengoperasian Sekolah dalam Norma Baharu 2.0 yang dikeluarkan oleh KPM.

Walau bagaimanapun, sesi persekolahan secara bersemuka untuk 220 sekolah rendah di kawasan berisiko tinggi penularan Covid-19 masih belum beroperasi sehingga 14 Mac 2021.

Oleh itu, segala persiapan rapi telah diatur bagi menyambut kehadiran murid pra sekolah dan sekolah rendah di seluruh negeri Sarawak. Justeru, tidak mengambil mudah aspek Prosedur Operasi Standard (SOP), KPM mengedarkan Garis Panduan Pengurusan Pembukaan Semula dan Model Pengawalan Keberadaan Murid di Pintu Pagar Sekolah untuk semua sekolah di seluruh negara.

Hasil tinjauan wartawan di Sekolah Kebangsaan (SK) Matang Jaya di sini, semalam mendapati sesi hari pertama persekolahan berjalan dengan lancar.

Pihak sekolah dan ibu bapa bekerjasama dalam memastikan pelajar menjalani persekolahan mereka dengan mematuhi segala garis panduan dan SOP yang ditetapkan.

Bukan itu sahaja, kakitangan sekolah bertungkus lumus mengawal dan memastikan proses kemasukan dan pendaftaran pelajar ke dalam sekolah berjalan dengan lancar dan selamat.

Menurut Guru Besar sekolah tersebut, Mohd Suip Mohd Suut berkata, ibu bapa tidak dibenarkan menghantar anak-anak masuk ke dalam sekolah tetapi hanya boleh menghantar anak di depan pintu pagar sahaja.

“Sebelum pelajar masuk, mereka terlebih dahulu akan diperiksa suhu oleh pengawal keselamatan di situ dan pendaftaran dibuat oleh ibu bapa mereka melalui MySejahtera,”katanya.

“Bagi pelajar pra-sekolah, setiap guru kelas sudah sedia menanti mereka di hadapan pagar sekolah dan membimbing mereka ke kelas masing-masing,”jelasnya.

Ditanya mengenai kapasiti pelajar di setiap kelas, beliau memberitahu hanya 35 pelajar sahaja dibenarkan dan meja serta kerusi telah disusun mengikut garis panduan yang ditetapkan.

Dalam pada itu, beliau turut memberitahu bahawa sesi rehat untuk pelajar tidak seperti sebelum ini.

“Ibu bapa pelajar akan memesan makanan kepada guru kelas malam sebelumnya, dan guru kelas akan menghantar pesanan makanan tersebut kepada pihak kantin sekolah,”maklumnya.

“Keesokan harinya, sewaktu masa rehat, pihak kantin sekolah akan menghantar makanan berdasarkan pesanan ke pelajar tersebut dan mereka akan makan di kelas sahaja. Hal ini bagi memastikan penjarakan fizikal antara pelajar dapat dikawal,”tambahnya.

Ujar beliau lagi, masa persekolahan tamat juga dibezakan antara pelajar bagi setiap darjah iaitu selang 30 minit. Sebagai contoh, pelajar tahun 1 dan 2 balik dahulu, diikuti pelajar lain 30 minit kemudian dan seterusnya.

“Ini bagi mengelakkan kesesakan lalu lintas di luar sekolah sekaligus menjaga penjarakan fizikal antara ibu bapa yang menunggu di luar sekolah,”katanya.

Oleh ‘AINI ‘AFIFAH HAFIZ

See author's posts


BILIK GERAKAN BANJIR LSS DIAKTIFKAN

KUCHING: Lembaga Sungai-Sungai Sarawak (LSS) mengaktifkan bilik gerakan banjirnya sebagai persediaan menghadapi kemungkinan banjir.

Menteri Pengangkutan Sarawak Datuk Seri Lee Kim Shin berkata, bilik operasi akan menggerakkan aset dan bantuan sekiranya banjir berlaku.

Beliau berkata, LSS juga telah menghantar pasukan ke kampung di sepanjang Sungai Sarawak Kiri dan Sungai Sarawak Kanan yang mana stesen telemetri terletak untuk mengingatkan mereka supaya berwaspada sekiranya siren amaran banjir berbunyi.

“Sekiranya ada tanda air naik, kita ada siren di stesen telemetri bagi memberi amaran kepada penduduk di kawasan itu supaya berpindah ke kawasan lebih tinggi.

“Dengan ramalan cuaca kurang baik oleh Jabatan Meteorologi untuk beberapa hari ini, mereka yang tinggal di kawasan rendah perlu berwaspada dan sentiasa mengikut nasihat yang dikeluarkan pihak berkuasa,” katanya ketika lawatan kerja ke Baraj Sungai Sarawak di sini, semalam.

Turut hadir, Menteri Muda Pengangkutan I Datuk Dr. Jerip Susil dan Menteri Muda Pengangkutan II Datuk Henry Harry Jinep.

Lee berkata, lawatannya ke baraj itu adalah untuk memastikan sistem kawalan dan stesen telemetrinya berfungsi dengan baik bagi menghadapi monsun timur laut.

Oleh JEAKQLEYN YACHO

See author's posts


Cherpan:Rabat

Tusun Ke-2

TU udah tinggang penusah, ukai mimit ungkus. Ungkus mai tubuh ini pulai enggau ungkus rabat. Tu dih baka, bedau temu gaya. Ukai ngajihka rangkang ngachuk mata, ukai ngadang tulang nebak nyawa. Nama-nama daya, nama-nama kira enti ini Ming tak enda dikemendar dibai pulai ke menua?

Peluh beteresit ba kening Ming. Tak bisi berasai angat hari, tanda mata panas udah niki. Hari udah tinggi. Munyi utai bekederu ke kiba, ke kanan; munyi kerita mansa kin kia. Bau ubat klinik seruran ngaba, ngachau asai idung.

Ming sekali dua nyeling ngagai apai iya. Apai iya pan seruran tegenung. Tentu runding apai iya enda jauh ari runding iya. Apai Ming nilik jam ba dekuan iya. Kening iya bekeriut. Diambi iya kain tula lalu palit iya peluh iya ti beterenjui nitik ngagai kuyu iya.

“Udah pukul 10.00 lalu apin ga polis tauka lutur datai. Ah, nama penyadi tu lagi?” ku ati iya. Perut iya bisi didinga begeriuk. Randu udah begantung. Pagi tadi enda sempat ngirup. Ming udah dua tiga kali nyenguk agu semak nya. Enda temu asai; asai ke deka kemi, asai ke deka bira.

Jam nya dinga deru kerita deduru nuju alai parking di mua rumah mayat nya.  Sebuah mutu landcruiser belinsu biru tuai ngetu ngejut. Peda siku orang polis bepekayan penuh kekibing mai keretas di jari iya. Udah nya pansut siku da orang ke tentu lutur laban bekelaika perengka pemending seput ti kekalik ba rekung enggau bau iya.

“Sapa Daba?” ku polis.

“Aku,” ku apai Ming rebansak semak Tuan Polis.

“Ini Ming tu nadai ditemu positif. Iya ulih dibai ke menua tang anang enda bejimat. Mesti nyaga SOP,” ku lutur.

“Tu surat pemendar kita mindah meraka pelilih,” ku Tuan Polis.

BANGKAI MANDI SERETA DIGARI

“Puji Tuhan. Terima kasih Doktor. Terima kasih Tuan,” ku Daba, apai Ming.

“Sama-sama,” ku lutur enggau Tuan Polis nyaut bereta lalu sama dedegir semak sida dia.

“Tuan doktor, minta ampun. Kati ulih kita nuchuk tubuh ini Ming tu enggau ubat tan enda jai?”

“Ulih. Sida deka datai nuchuk lagi,” ku Lutur.

Betul bendar, enda lama udah nya dua iku orang ke gawa ba bilik mayat nya datai. Seduai iya lalu nadai muai jam lalu ngirit troli ke dalam bilik. Jam nya nasit bendar indai Ming nuntung datai mai gari ini Ming. Entah sapaka alai iya nepan? Ku ati apai Ming.

Tudah ini Ming lalu diberi mandi sereta digari. Indai Ming enda ulih ngetatka ati ti sinu, lalu rung-rung udah iya muka kain belachu ti ngebap ini Ming. Indai Ming enda bedulika orang; majak nyabak sambil ngari indai iya. Kasih. Tang nasit ga ulih dibai pulai ke menua. Eni enda pia, enda aku nemu agi, ku ati iya.

Udah ini Ming tembu digari, semua diasuh pansut ari bilik nya laban pengereja pengawa dua iku nya deka nuchuk iya enggau ubat. Bau ubat nya bisa. Bisi berasai bepedi mata Ming enggau indai iya ke semak dia.

Mujur bendar semua pengawa nya nadai utai ngeribat. Troli lalu ditarit keluar baru. Sida nganti rarung datai. Doktor enggau Tuan Polis nyau madahka diri mupuk.

“Anang enda ingat nyaga SOP di rumah panjai. Polis Saratok bisi datai ngabas kita kin,” ku Tuan Polis.

“Au, tuan. Terima kasih,” ku sida semua nyaut.

Enda datai 10 minit udah nya, peda van ti mai mayat datai. Dalam nya lalu bisi siti rarung, numbas iya pemanah. Taja pia, beribu mih rega iya. Ming enggau apai iya sereta sida sebilik udah nyendiaka belanja dikena meli perau ini iya. Endang udah nyendiaka penabat penusah baka nya nyadi.

“Terima kasih Tuhan. Semua utai tu mujur,” ku telai ati Apai Ming ingatka Petara, Allah Taala.

Tubuh ini Ming lalu disimpan sida sebuat dalam rarung tang tudung rarung nya enda ditutup awakka ulih dipeda sereta enda salah ngelaban atur rumah panjai lebuh ditikika din. Tubuh nya disimpan ngena sembiang dalam ati. Sida sebuat nadai ulih nyembiangka orang mati.

Betampung…

Oleh JANTAN UMBAT

See author's posts


Doktrin COMSEC beri tanggungjawab pelihara keselamatan negara

PERDANA Menteri Datuk Seri Ismail Sabri Yaakob berucap merasmikan Persidangan Keselamatan Negara 2022 (PKN22) dan Sambutan Bulan Keselamatan Negara 2022, semalam.• Foto BERNAMA

PUTRAJAYA: Malaysia memperkenalkan doktrin Keselamatan Menyeluruh (COMSEC) bagi membolehkan tanggungjawab memelihara keselamatan negara dipikul bersama-sama seluruh jentera kerajaan dan segenap lapisan masyarakat secara proaktif.

Perdana Menteri Datuk Seri Ismail Sabri Yaakob berkata doktrin COMSEC, yang diperkenalkan Majlis Keselamatan Negara (MKN) itu adalah untuk membolehkan Malaysia mendepani cabaran pengurusan keselamatan negara pada masa kini dan akan datang.

“Tonggak kepada pelaksanaan strategi keselamatan menyeluruh adalah amanah yang perlu dijunjung oleh seluruh Keluarga Malaysia,” katanya ketika berucap merasmikan Persidangan Keselamatan Negara 2022 dan Sambutan Bulan Keselamatan Negara 2022 di sini semalam.

Ismail Sabri pada persidangan itu mahu seluruh jentera kerajaan memastikan strategi COMSEC diterapkan dalam seluruh aspek tadbir urus negara serta mahu MKN melaksanakan inisiatif Latih Amal Keselamatan Menyeluruh pada kadar segera.

“Latih Amal Keselamatan Menyeluruh ini membolehkan tahap kesiapsiagaan dipertingkat, untuk Malaysia menghadapi sebarang potensi situasi krisis pada masa hadapan,” katanya dan menambah latih amal itu perlu melibatkan kementerian dan agensi kerajaan Persekutuan dengan kerjasama kerajaan negeri serta penglibatan pihak swasta.

Perdana Menteri berkata, setiap agensi kerajaan harus bersedia melalui mekanisme sedia ada untuk memulakan perancangan pelaksanaan Latih Amal Keselamatan Menyeluruh pada kadar segera.

“Malah, perlu diintegrasikan aspek sukarelawan dan badan-badan bukan kerajaan khususnya melibatkan pelbagai segmen komuniti,” katanya.

Ismail Sabri berkata bagi tempoh tiga tahun akan datang, MKN harus memulakan suatu kerangka pelaksanaan Latih Amal Keselamatan Menyeluruh untuk diuji di peringkat awal sebelum diperkemaskan secara berterusan.

Beliau dalam pada itu turut merakamkan setinggi-tinggi penghargaan kepada para sukarelawan yang sentiasa memastikan seluruh Keluarga Malaysia dapat kembali pulih sewaktu ditimpa musibah.

“Sebenarnya, budaya kesukarelawanan perlu terus disemai dan dipupuk sebagai satu pendekatan memastikan komuniti mampu berhadapan dengan cabaran-cabaran mendatang,” katanya.

Beliau berkata, komuniti juga harus bersedia menjadi mata dan telinga agensi keselamatan dalam usaha mencegah sebarang bentuk ancaman kepada keselamatan negara.

Bagi mengiktiraf sumbangan dan peranan ahli komuniti, beliau berkata kerajaan memutuskan untuk memperkenalkan konsep Pengurusan Keselamatan Berasaskan Komuniti (CBSM).- Bernama

See author's posts


Titah Agong tunjukkan institusi diraja utamakan rakyat

KUALA LUMPUR: Kebijaksanaan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dalam menasihati ahli-ahli politik supaya bersatu untuk meluluskan Belanjawan 2021 menunjukkan bahawa institusi raja sentiasa mengutamakan denyut nadi rakyat.

Ketua Penerangan UMNO Shahril Sufian Hamdan menerusi hantaran di laman Facebook beliau berkata, atas kesedaran itu  Mesyuarat Majlis Kerja Tertinggi UMNO yang dipengerusikan Presiden UMNO Datuk Seri Dr Ahmad Zahid Hamidi pada Isnin lepas memutuskan agar semua Ahli Parlimen UMNO memberikan sokongan kepada kerajaan selaras dengan titah dan nasihat Tuanku untuk meredakan suhu politik.

“Menjunjung titah Kebawah Duli Yang Maha Mulia Yang di-Pertuan Agong agar Ahli-ahli Dewan Rakyat memberi sokongan padu kepada Belanjawan 2021 demi kesejahteraan rakyat serta pemulihan ekonomi negara.

Semoga ahli politik dan Ahli Parlimen parti lain turut bersama UMNO dalam hal ini, dengan semangat keikhlasan yang sama bagi meletakkan kepentingan rakyat di hadapan terutamanya dalam senario pandemik Covid-19 yang masih menular pantas,” katanya.

Menerusi hantaran sama beliau berkata, rakyat Malaysia sentiasa mendoakan agar Seri Paduka diberikan kesihatan, kesejahteraan dan kemakmuran yang berpanjangan serta sentiasa diberkati Allah SWT. – Bernama

See author's posts


GPS berjaya tadbir Sarawak

KUCHING: Gabungan Parti Sarawak (GPS) berjaya mentadbir Sarawak mengikut acuan sendiri selain membuat keputusan tanpa merujuk mana-mana komponen parti di peringkat Persekutuan.

Pengerusinya Tan Sri Abang Johari Tun Openg berkata sepanjang 58 tahun merdeka melalui penubuhan Malaysia, Sarawak telah menempuh pelbagai pengalaman dalam perjalanan politik di peringkat negeri dan Persekutuan.

Ketua Menteri Sarawak itu berkata pengalaman politik dalam tempoh lebih daripada setengah abad ini telah menjadikan Sarawak lebih matang.

“Susulan daripada krisis kepimpinan di peringkat Persekutuan pada 2018, kita telah mengambil langkah sangat drastik dan berani dengan menubuhkan GPS pada 12 Jun 2018.

“Sarawak memerlukan satu gabungan parti politik anak Sarawak yang kuat dan bersatu bagi berjuang membela nasib rakyat Sarawak tanpa dikawal dan dipengaruhi oleh parti-parti politik luar,” katanya semasa berucap melancarkan manifesto GPS bagi Pilihan Raya Negeri Sarawak ke-12 di sini, malam tadi.

GPS yang terdiri daripada Parti Pesaka Bumiputera Bersatu (PBB), Parti Rakyat Bersatu Sarawak (SUPP), Parti Rakyat Sarawak (PRS) dan Parti Demokratik Progresif (PDP), malam ini memperkenalkan manifesto bertema ‘Menjamin Kestabilan, Kemakmuran dan Kegemilangan Sarawak’.

“GPS adalah satu-satunya platform terbaik bagi rakyat Sarawak yang inginkan pembangunan yang berterusan dalam suasana politik yang stabil dan rakyat dapat hidup dengan harmoni, aman damai serta hormat menghormati dalam kalangan rakyat pelbagai kaum dan agama,” katanya.

Abang Johari berkata GPS telah menjalankan amanah untuk membawa pembangunan di Sarawak bagi meneruskan mandat yang telah diberikan rakyat dalam pilihan raya yang lepas.

Katanya GPS juga telah melaksanakan lebih 100 inisiatif ‘game changer’ untuk merancakkan pembangunan sosioekonomi Sarawak yang mendatangkan banyak manfaat kepada rakyat Sarawak.

Jelasnya antara projek-projek strategik berskala besar yang sedang dalam pelaksanaan termasuk pembinaan Lebuhraya Pan Borneo sepanjang 786 km dengan kos RM16.1 bilion yang dijadual siap pada 2023.

“GPS telah meletakkan asas pembangunan yang strategik untuk memastikan kemajuan berterusan Sarawak. Usaha membangunkan Sarawak hanya akan dapat direalisasikan sekiranya GPS terus diberi mandat untuk menerajui kepimpinan Sarawak melalui PRN Sarawak.

“Masa hadapan Sarawak terletak di tangan orang Sarawak. Kita membangunkan Sarawak dengan acuan sendiri dan hanya kita yang dapat memastikan kemakmuran dinikmati oleh orang Sarawak,” katanya.

Suruhanjaya Pilihan Raya (SPR) menetapkan 18 Disember sebagai tarikh pengundian bagi PRN Sarawak ke-12. – Bernama

See author's posts


UK tawar 10,500 visa pasca-Brexit

LONDON: Britain akan mengeluarkan sehingga 10,500 visa kerja sementara kepada pemandu lori dan pekerja unggas untuk mengurangkan kekurangan pekerja yang kronik, ujar kerajaan mengumumkan pada Sabtu lalu, dalam pembalikan (U-turn) mengenai Dasar Imigrasi Pasca-Brexit.

Visa jangka pendek mulai bulan depan hingga Disember muncul ketika para menteri bergelut dengan kekurangan teruk bagi pemandu dan beberapa pekerja utama lain yang mengganggu bekalan bahan bakar dan industri tambahan.

Kekurangan pemandu kapal tangki telah menyebabkan barisan panjang di stesen minyak dalam beberapa hari kebelakangan ini berikutan tindakan orang ramai mengabaikan permintaan kerajaan untuk tidak panik membeli bahan bakar setelah beberapa stesen minyak ditutup kerana kekurangan penghantaran.

Keputusan untuk memperluas skim visa pekerja kritikal adalah pembalikan oleh Perdana Menteri Boris Johnson, yang mana kerajaan memperketatkan peraturan imigrasi Pasca-Brexit yang menegaskan bahawa pergantungan Britain terhadap buruh asing mesti berakhir.

Ia menolak langkah itu selama berbulan-bulan, walaupun dianggarkan kekurangan sekitar 100,000 Kenderaan Barangan Berat (HGV) dan amaran dari pelbagai sektor bahawa bekalan akan habis.

Setiausaha Pengangkutan, Grant Shapps bagaimanapun menegaskan beliau akan mengambil tindakan ‘secepat mungkin’ dan pakej langkah lebih luas yang diumumkan akan memastikan persiapan sebelum Krismas tetap berada di landasan.

“Industri juga mesti berperanan dengan keadaan kerja yang terus meningkat dan kenaikan gaji yang wajar terus dikekalkan agar syarikat dapat mengekalkan pemacu baharu,” tambahnya.

Tetapi, pemimpin perniagaan menolak langkah-langkah baharu itu sebagai tidak memadai.

“Pengumuman ini adalah setara dengan ‘membuang seberkas air ke unggun api’,” kata Ruby McGregor-Smith, Presiden Dewan Perniagaan Britain.

Tambahnya, ujian tambahan memerlukan masa untuk memberi kesan sementara angka visa baharu tidak mencukupi dan tidak cukup untuk mengatasi skala masalah.

Langkah-langkah baharu akan menumpukan pada memperluaskan jumlah pemandu domestik yang baharu dengan cepat, termasuk menempatkan pemeriksa memandu Kementerian Pertahanan untuk membantu memberikan ribuan ujian tambahan dalam 12 minggu akan datang.

Sementara itu, Kementerian Pendidikan dan agensi rakan kongsi akan menghabiskan berjuta-juta Pound untuk melatih 4,000 orang untuk menjadi pemandu HGV, mewujudkan ‘kemahiran bootcamp’ baharu untuk mempercepat prosesnya.

Hampir sejuta surat juga akan dihantar kepada semua pemandu yang kini memiliki lesen HGV, meminta mana-mana yang tidak memandu sekarang untuk kembali bekerja.

Johnson di bawah tekanan untuk bertindak setelah pandemik dan Brexit digabungkan untuk memburukkan kekurangan pengangkutan dan krisis lain muncul, termasuk kenaikan harga tenaga.

Selain mengancam bekalan bahan bakar tepat pada masanya, kekurangan pemandu lori telah melanda kilang, restoran dan pasar raya Britain dalam beberapa minggu dan bulan terakhir.

Rangkaian burger Amerika Syarikat, McDonald kehabisan milkshake dan minuman botol bulan lalu, KFC terpaksa mengeluarkan beberapa menu, sementara rangkaian restoran Nando menutup sementara puluhan rangkaian kerana kekurangan ayam.

Pasar raya juga turut mengalami masalah sama dengan makanan sejuk beku Iceland dan Tesco memberi amaran mengenai kekurangan produk Krismas. -AFP

See author's posts


Tanah runtuh di Kampung Tabuan Tengah

KUCHING: Kekerapan hujan lebat dan struktur tanah mendap antara punca berlaku kejadian tanah runtuh di Kampung Tabuan Tengah di sini, baru-baru ini.

Ahli Dewan Undangan Negeri (ADUN) Demak Laut, Dr Hazland Abang Hipni berkata, keadaan ini telah menyebabkan struktur tanah menjadi mendap lalu menyebabkan tanah runtuh di kawasan itu.

“Syukur Alhamdulillah dalam kejadian malang itu, tiada kemalangan jiwa atau kecederaan yang berlaku.

“Jabatan Bomba dan Penyelamat Malaysia (JPBM), Angkatan Pertahanan Awam Malaysia (APM), Jabatan Kerja Raya (JKR), Pejabat Daerah Kuching dan Jawatankuasa Kemajuan dan Keselamatan Kampung (JKKK) Kampung Tabuan Tengah telah turut serta dalam membantu dan mengambil tindakan pantas dengan memasang plastik Geotextile di seluruh kawasan bukit,” katanya ketika demikian selepas melawat kawasan tanah runtuh di Kampung Tabuan Tengah baru-baru ini.

Beliau mengulas lanjut, pembinaan tembok konkrit sedang dirancang untuk dibina di kawasan tanah bukit itu bagi mengelakkan kejadian tanah runtuh berulang kembali.

“Sebuah tembok konkrit akan dibina di kawasan itu bagi mempertahankan tanah bukit dari terus terhakis akibat air hujan yang mengalir berterusan.

“Untuk masa terdekat ini, kawasan tersebut akan ditutup dengan plastik Geotextile bagi menahan dan menghalang tanah daripada terus terhakis,” jelasnya.

Oleh Jeakqleyn Yacho

See author's posts